ئەنجومەنی ئاسایشی هەرێمی كوردستان ڕایگەیاند، چەند هێرشێكی تێكدەرانەیان پووچەڵ كردووەتەوە كە تێیاندا كەسایەتی ناوخۆیی‌و بیانیی‌و كونسوڵخانەی وڵاتان بە ئامانج گیراون، چەندین كەس دەستگیركراون كە پەیوەندییان لەگەڵ "گرووپی تیرۆریستی"دا هەبووە بۆ ئەنجامدانی ئەو هێرشانە، دەشڵێت: یەكێكیان لەلایەن پەكەكەوە پیلانی بۆ دانراوە.\nئەنجومەنی ئاسایش لە ڕاگەیەندراوێكدا وردەكاریی سێ كەیس ئاشكرا دەكات، تێیاندا چەندین هاووڵاتیی عێراقی‌و بیانیی دەستگیركراون‌و ڕوبەڕوی دادگا دەكرێنەوە، ئەنجومەنەكە داوای دەستگیركردنی چەند كەسێكی دیكەش لە پۆلیسی نێودەوڵەتی(ئینتەرپوڵ) دەكات كە لە وڵاتانی دیكەن‌و پەیوەندییان بە كەیسەكانەوە هەیە.\nدەقی ڕاگەیەندراوەكەی ئەنجومەنی ئاسایشی هەرێمی كوردستان\nلە ئەنجامی ئۆپەراسیۆنی هێزەكانی ئاسایشدا، دوو پیلان پووچەڵكرانەوە كە یەكێكیان لە لایەن پارتی كرێكارانی كوردستان (پەكەكە) پلانی بۆ دانرابوو، بەڵام خۆشبەختانە بە هاوكاریی و هەماهەنگیی نێوان هێزەكانی پۆلیس و ئاسایش و هەواڵگریی و دژە تیرۆری هەرێمی كوردستان پووچەڵكرانەوە. هەندێك لە پیلانداڕێژەرانی ئەم هەوڵانە، پەیوەندییان لەگەڵ خەڵكی دەرەوەی عێراق و دانیشتووی وڵاتانی ئەوروپاوە هەیە و لە لایەن ئەوانەوە ئاراستەكراون.\nدوای لێكۆڵینەوە و بەداوداچوونی ورد، هێزەكانی پۆلیس و ئاسایشی هەرێم، چەندین كەسیان لە پەیوەند بەم پیلانەدا دەستگیر كردووە. لەڕێگەی پۆلیسی نێودەوڵەتیش(ئینتەرپۆل)ەوە داوای هەماهەنگیی وهاوكاریی، لە هاوكارە نێودەوڵەتییەكانمان دەكەین بۆ دەستگیركردنی كەسانی دیكەی تێوەگلاو لەم پیلانەدا.\nلە كەیسی یەكەمدا 12 كەسی گومانلێكراو هەن كە پەیوەندییان بە پەكەكەوە هەیە. هەروەها چەندین كەسی دیكەش تێوەگلاون كە لە چەند وڵاتێك نیشتەجێن لە نێویشیاندا ئەوروپا، كە پیلانی هێرشكردنە سەر كۆنسوڵگەرییەك لە هەولێر و تیرۆركردنی دیپلوماتكارانی ناو كونسوڵگەرییەكە و پەلاماردانی كۆمپانیا تایبەتەكانی ئەو وڵاتەیان لە هەرێم داڕشتبوو. ئەمە جیا لە هەوڵەكانیان بۆ پەلاماردان و هێرشكردنە سەر كۆمپانیا و براندە جیهانییەكان و وڵاتانی رۆژئاوا لە هەرێمی كوردستان. لە دوای چاودێریكردنی گرووپەكە لە لایەن هێزەكانی ئاسایشەوە بۆ زیاتر لە چوار مانگ، توانرا گیانی چەندین كەس بپارێزرێت و چەندین گومانلێكراویش دەستگیر بكرێن لە نێویاندا دوو هاووڵاتی سووری هەن. گومانلێكراوان بەپێی ماددەی 1 ی یاسای 21 ی ساڵی 2003 رووبەڕووی دادگا دەكرێنەوە.\nلە كەیسی دووەمدا، دوای زیاتر لە ساڵێك بەدواداچوون، تائێستا هەشت كەس دەستگیركراون و هەموویان هاووڵاتی عێراقین. ئەم گرووپە هەوڵی تیرۆركردنی پارێزگارێكی هەرێمی كوردستان و ئەنجامدانی چەندین كاری تووندووتیژییان لە هەرێم بە گشتی و پارێزگای دهۆك بەتایبەتی داوە. هەروەها پلانی هێرشكردنە سەر دامودەزگاكانی حكومەتی هەرێمی كوردستان و تێكدانی ئاسایشی هەرێمیان داڕشتبوو. بەم زووانە گومانلێكراوان، بەپێی ماددەی 1 ی یاسای 21 ی ساڵی 2003 رووبەڕووی دادگا دەكرێنەوە.\nگرووپی سێیەم، دوای بەدواداچوون و ئۆپەراسیۆنێكی بەرفراوانی دژەهەواڵگریی بۆ ماوەی زیاتر لە ساڵێك، هێزەكانی پۆلیس توانیان حەوت كەسی گومانلێكراو كە هەر هەموویان هاووڵاتی عێراقین، بە پێی ماددەی 1 ی یاسای 21 ی ساڵی 2003 و بە بڕیاری دادگا دەستگیر بكرێن.\nبەداوداچوونەكان بەردەوامن بۆ دەستگیركردنی گومانلێكراوانی دیكە كە بەشێكن لە تۆڕێك كە چەند ساڵێكە دروستكراوە بۆ كۆكردنەوەی زانیاری هەواڵگری و سەربازیی لە بارەی دامودەزگاكانی حكومەتی هەرێمی كوردستان و بەرپرسەكانی. هەروەها پیلانی كوشتنی بەرپرسێكی باڵای هەواڵگری و دادوەرێكیان دابوو. گرووپەكە، زانیارییان لە گەڵ چەند لایەنێك لە نێویاندا پەكەكە، ئاڵوگۆڕ كردووە. ئێمە حكومەتە بیانی و دەزگە هەواڵگرییە پەیوەندیدارەكانمان لەم ئۆپەراسیۆنە و ئەو زانیارییانەی تائێستا بە دەستمان خستوون، ئاگادار كردۆتەوە.


منداڵبوونی سروشتی بەبێ ئازار بە ڕێگای سەرو پەردەیی\nله‌لایه‌ن: مونا ڕزگار - به‌روار: 2021-10-22-20:10:00 - کۆدی بابەت: 6934\nدەرزی پشت یاخود ئێپیدوڕاڵ ڕێگایەکە بۆ کەمکردنەوەی ئازاری منداڵبوونی سروشتی، کە سڕکردنێکی نیوەسڕەکەرە و واتە گشی نییە، جۆرە سڕکردنێکە کە لە کاتی منداڵبوون لەلایەن پزیشکی سڕکردنەوە دەدرێت بە خانمەکە، لە کاتی دەستپێکردنی ژاندا دەکرێت بۆ نەخۆشەکە، ئەم جۆرە سڕکردنە پێکهاتووە لە تێکەڵەی هەندێک لە دەرمانە سڕکەرەکان و ماددە بێ هۆشکەرەکان، هەروەها پێش پێدانی نەخۆشەکە کانۆلا و موغەزی بۆ دادەنرێت تاکوو پەستانی خوێنی نەیەتە خوارەوە، گرنگە خانمەکە ژانی دەستی پێ کردبێت واتە بەلایەنی کەمەوە ٣ گرژبوونی منداڵدانی بۆ بێت لە ماوەی ١٠ خولەکدا ئینجا ئەم سڕکردنەی بۆ بەکاربهێنرێت ئەویش بۆ ئەوەی دڵنیابیت کە منداڵەکە بە سروشتی لەدایک دەبێت و کێشەی نییە و مامان دەبێت دڵنیابووبێتەوە لەوەو سەری منداڵەکە هاتبێتە خوارەوەی ناوچەی حەوز کاتێک پشکنینی بۆ دەکات، ڕێگای سەرو پەردەیی بە هیچ شێوەیەک ئازاری دایکەکە ناهێڵێت لە کاتی منداڵبوونەکەدا.\nچۆنییەتی سڕکردن بە سەرو پەردەیی\nبۆ لێدانی دەرزییەکە لە پشت دەبێت خانمەکە کەمێک بچەمێتەوە و یاخود پاڵکەوێت و بکەوێت بەلادا، پزیشکەکە ئەو شوێنەی کە دەیەوێت پاکی دەکاتەوە بە ماددەی پاککەرەوەی پزیشکی و دواتر دەرزییەکی زۆر باریک دەکاتە ناوەوە، کە لەم ڕێگایەوە سۆندەیەکی باریک لە نێوان پشتی نەخۆشەکە و دڕکە پەتکیدا دەبێت، سڕکردنەکە ١٠ خولەکی پێدەچێت تاکوو پزیشکەکە دەتداتێ و ١٥ بۆ ٢٠ خولەکی پێویستە تاکوو کاری خۆی دەکات، و ٢ بۆ ٤ کاتژمێریش کاری خۆی دەکات و دواتر کاریگەری نامێنێت، سەرەتا بۆ ئەوەی دڵنیاببنەوە تەنها بڕێکی کەم لە دەرمان دەنێرن لەو ڕێگەیەوە، دواتر وردە وردە دەرمان لەو ڕێگەیەوە دەنێردرێت تاکوو خانمەکە سڕ ببێت، کە ماوەی دەرمان پێدانەکە ٢٠ بۆ ٤٠ خولەک جارێکە و لەم کاتەدا لێدانی دڵی منداڵەکە و پەستانی خوێنی دایکەکە بە بەردەوامی لە ژێر کۆنتڕۆڵدایە.\nهەروەها پێویستە پێش ئەنجامی ئەم کارانە دایکەکە سۆندەی میزی بۆ دابنرێت چونکە قاچەکانی سڕ دەبێت و ناتوانێت بچێتە تەوالێت و میز بکات.\nچ کاتێک ناکرێت ئەم جۆرە سڕکردنە بەکاربهێنرێت؟\nپەڕەکانی خوێنی دایکەکە کەمە و یاخود دەرمانی خوێن تەڕکردنەوە بەکاردەهێنێت.\nدایکەکە بە هۆکارێکی دیکە پەستانی خوێنی نزم بێت.\nدایکەکە هەوکردنی خوێنی هەبێت.\nهەوکردنی پێستی هەبێت دایکەکە لە ناوچەی پشتیدا و ئەو شوێنەی کە سڕکردنەکەی تێدا ئەنجام دەدرێت.\nپزیشکەکە کێشەی هەبێت لە دۆزینەوەی شوێنی سڕکردنەکەدا ئەویش بە هۆی ئەوەی کە دایکەکە قەڵەو بێت یاخود کێشەیەکی دیکەی هەبێت.\nدایکەکە پێشتر هەستیاری هەبووبێت بۆ هەر جۆرە سڕکردنێکی دیکەی نیوەسڕکەر.\nدەرمانی (Enoxoparin Sodium) یان (Heparin) بەکاربهێنێت.\nسوودەکانی سڕکردن بە سەرو پەردەیی\nگەورەترین سوودی ئەم ڕێگایە نەمانی ئازارە زۆرەکەی منداڵبوونە، بەم هۆیەشەوە دایکەکە زیاتر چێژی لێ دەبینێت و ئاگاداری منداڵبوونەکەیەتی.\nدایکەکە کاتی منداڵبوون توانای پاڵنانی هەیە.\nکاریگەری زۆرە کە تاکوو کۆتایی منداڵبوونەکە کار دەکات.\nتەنها بڕێکی کەم لەو دەرمانە دەگات بە منداڵەکە و سەلامەتە بە بەراورد بە سڕکردنی کاتی نەشتەرگەری منداڵبوون.\nئەگەر هات و لەناکاو پێویست بوو دایکەکە نەشتەرگەری بۆ بکرێت، ئەوا پێویست بە سڕکردنی دیکە ناکات و بەم سڕکردنە دەکرێت نەشتەرگەرییەکەی بۆ بکرێت.\nلێکەوتە خراپەکانی سڕکردن بە ئێپیدوڕاڵ\nئەم جۆرە سڕکردنە بە گشتی ڕێگایەکی سەلامەتە بەڵام لە هەندێک کەسدا واتە ٥٪ بۆ ١٠٪ خانمان کە ئەم ڕێگایەیان بۆ بەکاردەهێنن بە بڕی پێویست سڕ نابن و ئازاریان دەبێت کاتی منداڵبوونەکە و ئەگەریش زیاتر لە بڕی پێویستیان پێ بدرێت کێشەی هەناسەدانیان بۆ دروست دەبێت.\nدایکەکە بە هۆی سڕکردنەکەوە قاچەکانی کاتییان دەوێت تاکوو ئەو سڕبوونەیان نەمێنێت و ڕاستەوخۆ دوای منداڵبوونەکە ناتوانن هەستنەوە.\nیەکێک لە لێکەوتە خراپەکان ئەوەیە کە زۆرجار دەبێتە هۆی دابەزینی پەستانی خوێنی دایکەکە و ئەمەش کاریگەری دەخاتە سەر لێدانی دڵی منداڵەکە و بەمەش پڕۆسەی منداڵبوونەکە کێشەی تێدەکەوێت، دەکرێت بە پێدانی موغەزی بەردەوام بە دایکەکە بۆ بەرز کردنەوەی پەستانی خوێنی ئەم کێشەیە چارەسەر ببێت.\nمیز ڕانەگرتن ئەویش بە هۆی ئەوەی کە لە کەمەرت بەرەو خوار سڕە و دایکەکە هەست ناکات، بۆیە گرنگە پێش سڕکردنەکە سۆندەی میزی بۆ دابنرێت دایکەکە.\nهەندێک جار کاریگەری دەبێت لەسەر هەناسەدانی منداڵەکە، بەڵام پاش لەدایکبوونی پزیشک دەرمانی پێدەدات تاکوو هەناسەی ئاسایی ببێتەوە.\nڕشانەوەی منداڵەکە پاش یەکەم شیر خواردنی ئەویش تەنها یەکجارە و دوای ئەوە چاک دەبێت.\nهەندێک جار دایکەکە دوای منداڵبوونەکە تووشی تا دەبێتەوە.\nدەکرێت قۆناغی دووەمی منداڵبوون درێژ بکاتەوە.\nئەگەری ئەوەی کە پێویست بکات منداڵەکە بە ئامێر کە ئەویش مەقاشە دەربهێندرێت زیاتر دەکات.\nئازاری پشت و شوێنی دەرزییەکە.\nخوێنبەربوون لە شوێنی دەرزیەکەدا.\nخورانی جەستە بە هۆی هەستیاری بە دەرمانەکان.\nبابه‌ته په‌یوه‌ندیداره‌كان به : منداڵبوونی سروشتی بەبێ ئازار بە ڕێگای سەرو پەردەیی


سه‌ربه‌خۆیی بازرگانی و بازاڕ\nبازرگانی شاده‌ماری ئابووری و بازاڕ شوێنی ساغكردنه‌وه‌ی هه‌موو كاڵایه‌كی ناوخۆیی و ده‌ره‌كییه. پێشكه‌وتنه‌كان هه‌میشه مرۆڤ ڕێنوێنی ده‌كه‌ن زیاتر پێوه‌ست بێت به بازاڕه‌وه و خووی پێوه بگرێت. تا مرۆڤیش خووگرتووتر بێت به بازاڕه‌وه، بازرگانی له گه‌شه‌سه‌ندندا ده‌بێت.\nپێشكه‌وتنی به‌رده‌وام داوای بازرگانی نوێ له‌ڕووی چه‌ندێتی و چۆنێتییه‌وه ده‌كات. له هه‌مان كاتدا داوای بازاڕێكی نوێ و خێراش ده‌كات تا مرۆڤه‌كان زووتر حه‌زه له‌بن نه‌هاتووه‌كانیانی تێدا تێر بكه‌ن. هه‌رچه‌ند ئێمه‌ی مرۆڤ بڕوانینه ڕه‌وتی ژیان له هه‌ر قوژبنێكی زه‌ویدا بێت، ده‌بینین مرۆڤ هه‌میشه هه‌ڵپه‌ی شتی زیاتر و باشتر و نوێترێتی. ڕاسته ئه‌مه پێوه‌ندیداره به ئاستی بژێوی و توانای دارایی تاكه‌كان و كۆمه‌ڵگه‌كانه‌وه، به‌ڵام پێش هه‌موو شتێك ئه‌مه پێوه‌سته به حه‌ز و ئاره‌زووی تاكه‌كانه‌وه بۆ زیاتر ده‌ركه‌وتن و خۆنواندن.\nوڵاتانی تازه‌پێگه‌یشتوو ئێسته بریتین له گه‌وره‌ترین بازاڕه‌كانی دنیا. له‌و بازاڕانه‌ی كه كه‌س دڵنیا نییه له‌وه‌ی ده‌یكڕێت یان بازرگانی پێوه ده‌كات و ده‌یفرۆشێت. ئه‌م وڵاتانه له‌هه‌ر ڕوویه‌كه‌وه تێیان بڕوانی، چه‌ك و ته‌قه‌مه‌نی، كاڵای بیناسازی، خوارده‌مه‌نی، جلوبه‌رگ و كاڵا گران به‌هاكان و.. تد. ده‌بینیت بازاڕێكن ته‌نیا ده‌ردراوه‌كانی وڵاتانی پێشكه‌وتوو و خاوه‌ن هێز و پاره‌یان تێدا ساغ ده‌كرێته‌وه. ئیتر ئه‌وه‌ی گرنگ نییه مرۆڤایه‌تی و هه‌ستی مرۆڤپارێزییه، چونكه ئه‌م وڵاتانه ته‌نیا مه‌به‌سته بازرگانییه‌كه‌یان لاگرنگه و ساغكردنه‌وه‌ی كاڵاكانیان.\nهه‌روه‌ها وڵاتانی لایه‌نی دووه‌میش ته‌نیا سكتێری و خۆڕازاندنه‌وه و ده‌ركه‌وتنن، بێ ئه‌وه‌ی هیچ كامیان چاو له ماك و كاریگه‌ری و شوێنه‌واره‌كانی ئه‌م بازرگانی و بازاڕه بكه‌ن به‌تایبه‌ت له‌سه‌ر وڵاتانی خاوه‌ن پاره‌ی تازه‌پێگه‌یشتوو. ئه‌گه‌ر به وردبینییه‌وه له دنیای پێشكه‌وتوو بڕوانیت، له‌وه تێده‌گه‌یت كه پێشكه‌وتن و دنیای نوێ بووه‌ته گۆڕستانی كۆمه‌ڵگه و وڵاته تازه پێگه‌یشتووه‌كان.\nجگه‌له هه‌بوونی شه‌ڕوشۆڕی به‌رده‌وام و نه‌خۆشیی جۆراوجۆر، وڵاته پێشكه‌وتووه‌كان توانیویانه له‌ڕێی پلان و نه‌خشه‌ی ژیرانه‌وه وڵاتانی دنیای نوێ بكه‌نه بازاڕگه‌یه‌كی هاوچه‌رخی پڕ له هه‌موو جۆره‌كانی كاڵا و شتومه‌كێكی كۆنی بێ كه‌ڵك و به‌ناوی گه‌وره گه‌وره‌ی بازرگانییه‌وه، هه‌م سه‌روه‌ت و سامانی ئه‌م وڵاتانه ده‌به‌ن و هه‌م تووشی ده‌یان شه‌ڕ و ده‌ردی كوشنده‌یان ده‌كه‌ن. بێ ئه‌وه‌ی كه‌س بتوانێ ده‌ستی تۆمه‌تیشیان بۆ درێژ بكات.\nئێمه كه ده‌كرێ به یه‌كێك له وڵاتانی دنیای نوێ دابنرێین، نه‌ك بازاڕه‌كانمان، بگره هه‌موو وڵاته‌كه‌مان، هه‌موو كووچه و كۆڵان و ته‌نانه‌ت ماڵه‌كانیشمان بووه‌ته بازاڕێكی پڕ جووڵه‌ی بازرگانی و شوێنی ساغكردنه‌وه‌ی سه‌دان جۆری كاڵا و شتومه‌ك و خۆراك و ده‌واوده‌رمانی بێ كوالێتی و ماوه‌به‌سه‌رچوو. كه‌سیش نازانێ چ بوێری و چاونه‌ترسییه‌كه هه‌م وڵاتانی ده‌ره‌وه و به‌تایبه‌ت دراوسێكان، هه‌م بازرگانه ناوخۆییه‌كان وا لێ ده‌كات هێنده نابه‌رپرسانه مامه‌ڵه بكه‌ن. ئه‌م هه‌موو كاڵا ناته‌ندروسته بهێننه ناو خه‌ڵك و خاكی ئه‌م وڵاته‌وه.\nئاماره‌كانی بواری ته‌ندروستی و بازرگانی پێمان ده‌ڵێن، ئێمه چ بازاڕێكی به‌سوودین بۆ وڵاتانی دراوسێ و چ وێرانه‌یه‌كی بێ خاوه‌نیشین بۆ خۆمان. له هیچ كوێی دنیادا ڕووی نه‌داوه پاره‌ی خۆت و خه‌ڵكی خۆت بده‌ی به نه‌خۆشی و ده‌رد و په‌تا و بیهێنیته‌وه، به‌شانازییه‌وه پێشكه‌شی هاووڵاتییانی خۆی بكه‌یت و ناوی بنێی بازرگانی!\nده‌مه‌وێ نموونه‌یه‌ك هاوپێچی ئه‌م قسانه بكه‌م، ئه‌م بابه‌ته هه‌رچه‌ندی له‌سه‌ر بگوترێ و بنووسرێ هێشتا ناگا به چه‌ند یه‌كی ئه‌و پۆخڵه‌وات و پیسفرۆشییه‌ی ڕۆژانه له بازاڕه‌كانی كوردستاندا به‌رچاو ده‌كه‌وێت. له‌م ماوه‌یه‌ی پێشوودا كه توركیا هێرشه‌كانی بۆ سه‌ر ڕۆژئاوا ده‌ست پێ كرد و زیانێكی زۆری مادی و گیانی له ناوچه كوردنشینه‌كاندا به‌تایبه‌تی دا. وه‌ك هه‌ڵوێستێك به‌شێك له كوردانی ناوچه جیاجیاكانی دنیا و به‌تایبه‌ت باشووری كوردستان بڕیاری بایكۆتكردنی كاڵای توركییان دا. له ئه‌نجامی كاریگه‌ری ئه‌م بڕیاره و كه‌مبوونه‌وه‌ی ڕێژه‌ی هاورده‌كردن له‌و وڵاته‌وه، به‌ماوه‌یه‌كی كه‌م چه‌ندان جۆری كاڵای ئه‌و وڵاته خرانه بازاڕه‌كانی هه‌رێمه‌وه به ناوی وڵاتانی تره‌وه، به‌تایبه‌ت له‌ناویاندا به‌ناوی ئێرانه‌وه! ئه‌مه له‌كاتێكدا ناوی ئه‌و كۆمپانیایانه بۆ خه‌ڵكی كوردستان زۆر ئاشنا و ناسراون، كه‌چی له‌وپه‌ڕی بێشه‌رمیدا بازرگانه ناوخۆییه‌كان و خاوه‌ن كۆمپانیاكان بێ گوێدانه كوالێتی كۆنترۆڵی ئه‌م وڵاته و وه‌زاره‌تی ناوخۆ و ته‌ندروستی، هه‌ستاون به گۆڕینی ناوی وڵاتی دروستكه‌ر!\nئه‌وجا ئه‌مه ڕوون نییه ئه‌م كه‌س و كۆمپانیایانه ئه‌م كارانه‌یان له ناوخۆدا كردووه یان هه‌ر له ده‌ره‌وه كراون، به‌بێ منه‌تیش ئه‌م كاڵایانه له خاڵه سنوورییه‌كانه‌وه هێنراونه‌ته ناوخۆی كوردستان. هیچ جێی سه‌رسوڕمان نییه ئه‌و وڵاتانه بۆ ساغكردنه‌وه‌ی كاڵا بێكه‌ڵكه‌كانی خۆیان، هه‌ر چ ڕێیه‌ك بگرنه‌به‌ر.\nهیچ پێوه‌رێكی ژیریی ڕێ به‌مرۆڤ نادات خۆی بكاته قوربانی له‌پێناو به‌رژه‌وه‌ندیی خه‌ڵكانی تر، كه‌چی حكوومه‌تی هه‌رێم به‌وپه‌ڕی بێباكییه‌وه هاووڵاتییه‌كانی ده‌كاته قوربانی له‌پێناو به‌رژه‌وه‌ندی وڵاتانی دراوسێدا. كه‌سیش نازانێ نهێنی و حیكمه‌تی ئه‌م كۆمه‌ڵكوژییه چییه؟\nجێی گومان نییه هه‌رێمی كوردستان ساڵانێكه بووه‌ته بنكه‌ی بازرگانی به‌سه‌ره‌وه‌كردنی وڵاتانی توركیا و ئێران، له به‌رانبه‌ریشدا بازرگانه كورده‌كان و لایه‌نی پێوه‌ندیدار به‌م باسه‌وه هێنده ده‌ستیان خستووه‌ته بینه‌قاقای ئابووری ئه‌م وڵاته، ئێسته‌شی له‌گه‌ڵدا بێت ئه‌م هه‌رێمه له‌گه‌ڵ ده‌وڵه‌مه‌ندیی له چه‌ندان بواری جۆراوجۆردا، نه‌یتوانیوه له زۆربه‌ی بواره‌كاندا خۆی بگه‌یه‌نێته خودبژێوی كه ئه‌مه جێی تێڕامان و بیركردنه‌وه‌یه!\nگه‌لێك به هه‌بوونی ده‌یان هه‌زار ده‌ستی كار و هه‌بوونی ده‌یان جۆر ماده‌ی خاو و به‌كارنه‌هاتوو، كه‌چی نه‌یتوانیوه سوود له هیچیان وه‌ربگرێت و تا ئێسته‌ش هه‌ر خه‌ریكی هاورده‌كردنی ئه‌و كاڵانه‌یه، كه هیچیان له ژه‌هر و ماده هۆشبه‌ره‌كان كه‌متر نییه. بۆ پشتڕاسكردنه‌وه‌ی ئه‌م قسه‌یه‌ش، ئاماره‌كانی تووشبوون به نه‌خۆشییه‌كانی دڵ و شێرپه‌نجه و خوێن.. تد به‌سن.\nله كۆتادا ده‌ڵێم خوا بكات هیچ په‌تا و ناڕه‌حه‌تییه‌ك ڕوو له‌م هه‌رێمه نه‌كات، چونكه نه هیچ خه‌مخۆرێكی وای هه‌یه زووبه‌زوو بتوانێ چاره‌سه‌ری بۆ بدۆزێته‌وه، نه خه‌ڵكه ئاساییه‌كه‌ش له ده‌ستی بازرگانه چاوبرسییه‌كان قوتاریان ده‌بێت. ئه‌گه‌ر به چاوێكی ژیرانه‌وه ته‌ماشای بارودۆخی ئه‌م وڵاته بكه‌ین، ده‌بینین له‌گه‌ڵ دروستبوونی هه‌ر ناڕه‌حه‌تی و هاتنی هه‌ر نه‌هامه‌تییه‌كدا، خه‌ڵكی هه‌ژار باجه‌كه‌ی ده‌ده‌ن و كۆمه‌ڵێك شاره‌زا و ویژدان مردووش ده‌بنه ملیۆنێر و به‌سه‌ر خوێن و گۆشتی ئه‌و خه‌ڵكه‌وه هێنده‌ی تر ده‌وڵه‌مه‌ند و باڵاده‌ست ده‌بن.\nلێره‌وه‌یه كه پێویسته بڵێین ئێمه تا خاوه‌نی ئه‌م عه‌قڵه له بازرگانی و بازاڕكردندا بین، ئه‌وه‌ی پێی ده‌ڵێن بازرگانی بازاڕی سه‌ربه‌خۆ، خه‌ونێكه و هێنانه‌دیی مه‌حاڵه. چونكه كه‌من ئه‌و كوردانه‌ی ئاماده‌ن پاره‌كانیان بده‌ن به به‌رهه‌می ناوخۆیی بۆ پشتگیریكردن و بووژاندنه‌وه‌ی به‌رهه‌مه خۆماڵییه‌كان و پشتكردنه به‌رهه‌می بیانی. له‌كاتێكدا به‌ئاشكرا ده‌زانن هۆكاری زۆربه‌ی ماڵوێرانییه‌كانی ئه‌م وڵاته، كاڵا و شتومه‌كی وڵاتانی دراوسێن.\nئه‌م بابه‌ته 557 جار خوێنراوه‌ته‌وه\nوتارەکانی تری نووسەر\nنامەیەكی كراوە بۆ سەرۆكی حكوومەتی هەرێم\nسه‌ربه‌خۆیی سیاسی (ڕامیاری)\nبۆڵیوود و فیلمە نوێیەكانی شارۆخان\nوادەی بڵاوبوونەوە و نرخی پلەیستەیشن پێنج لە کوردستان


ڕێنمیاییەكانی خۆراكی تەندروست بۆ جەژنی ڕەمەزان تا كێشت زیاد نەبێت - تۆڕی میدیایی خەڵک\nپسپۆڕێكی زانستی خۆراك و نەشتەرگەری گشتی ڕایدەگەیەنێت، دوای ڕۆژووی مانگی ڕەمەزانی جەستەی مرۆڤ ڕادێت لە سەر شێوازێكی دیاریكراو لە خواردن، كە دەبێتە هۆی ئەوەی خواردنی بڕێكی زۆر لە خۆراك لە ڕۆژانی جەژن و بەتایبەت نانی بەیانی یەكەم ڕۆژ كاریگەری نەرێنی هەبێت بۆ سەر تەندروستی مرۆڤ، دەشڵًێت: “بڵاوكردنەوەی وێنەی خواردن لە تۆڕە كۆمەڵایەتیەكان دەبێتە هاندان بۆ زۆرخۆری”.\nد. كامەران ڕەسوڵ ژاژڵەیی، پسپۆڕی زانستی خۆراك و نەشتەرگەری گشتی لە هەژماری خۆی ڕایگەیاندووە، ڕێنمیاییەكانی ئێمە بۆ خۆراكێكی تەندروست لە جەژنی ڕەمەزان، ئەوەیە، كە نانی بەیانی ڕۆژانی جەژن هەمان خۆراكی پارشێوی مانگی ڕەمەزان یان هاوشێوەی نانی بەیانی ڕۆژانی پێش ڕەمەزان بێت، وەك نان و ماست، پەنیر، هێلكە، هەوڵ بدرێت خواردنی تەقلیدی بەیانی یەكەم ڕۆژ دوا بخرێت و نیوەڕۆ بخورێت.\nدەشڵێت: “ئەگەر هاوشێوەی ساڵانی ڕابردوو بەیانی یەكەم خواردنی جەژن ئامادەكرا پێویستە ڕەچاوی چەند شتێك بكەی”.\nئەو دكتۆرە داواش لە هاووڵاتیان دەكات وێنەی خواردن لە تۆڕە كۆمەڵایەتییەكان بڵاونەكەنەوە، چونكە كەسانێكی زۆر هەن لەم وڵاتە كەم دەرامەت و هەژارن، هەروەها دەبێتە هاندان بۆ زۆرخۆری.\nوەك ئەو پزیشكە ئاماژەی پێ كردووە، بۆ ئەوەی كێشت زیاد نەكات پەیڕەوی ئەم ڕێنماییانە بكە:\n1. خواردنی بڕێكی كەم لە برنج و شلە ؛ هەوڵ بدرێت یەك جۆر شلە بخورێت .\n2. یەك جۆر گۆشت لێ بنرێت یان بخورێت و بڕی كەم و بێ چەوری و بەزی لێ بخورێت نەوەك گۆشتی سوور و مریشك و قەل هەمووی لە یەك كات ؛ ئەوەی تری هەڵگرە بۆ ژەم و ڕۆژەكانی تری جەژن ، هەڵبەت باشتریشە بیبەخشیت بە خێزانە كەم دەرامەتەكان .\n3. یاخود بەیانیەكەی یەك یان دوو شیش گۆشت یان سینگی مریشك یان جگەری برژاو بخورێت لە جیاتی برنج و شلە .\n4. خواردنی ژەمی نیوەڕوو و ئێوارە لە كاتی خۆی دا ، گرنگە ئێواران خواردنی سووك بخورێت .\n5. خواردنەوەی بڕێكی زۆر لە ئاو لە نێوان ژەمەكان بەدرێژایی ڕۆژەكە بە تایبەت لەگەڵ بەرز بوونەوەی پلەی گەرما و زیاتر هیلاك بوون لە چاو ڕۆژانی ڕەمەزان .\n6. خۆت بە دوور بگرە لە خواردنەوەی شەربەتی گیراوە و خواردنەوە گازیەكان ؛ ئەگەر حەزت لێكرد شەربەتی فریشی كەم شەكر بخورێتەوە .\n7. دووركەوتنەوە لە خواردنی شیرینی و بڕێكی زۆر لە چەرس ، ئەگەر خواردت بڕێكی كەم لە چەرەسی كاڵ و كەم سوێری بخۆ.\n8. خواردنی ــ خواردنی سەوزە و میوە زۆر گرنگە بە تایبەت ئەو جۆرانەی بڕێكی زۆر ئاویان تێدایە وەك ترۆزی ، خەیار ، كاڵەك ، مزرە سێو ، شووتی ، قەیسی ، هەوڵ بدە سێ جار لە نێوان ژەمەكان بیان خوێت ، ئەگەر حەزت لە شیرینی بوو ؛ میوەی شیرین بخۆ .\n9. تا ئەتوانێت بە پێ سەردانی دراوسێ وكەس و كار و هاوڕێكانت بكە ، بۆ بینینان بچۆ ؛ نەوەك شت خواردن ، كەم دانیشە بە تایبەت ماڵێك نەخۆشی هەبێت ، هەموو ماڵەكان لە یەك ڕۆژدا مەچوو .\n10. زۆر گرنگە شەوی پێش جەژن زوو بخەویت و ڕۆژانی تریش دوور بكەرەوە لە شەونخوونی ، دانیشتنی زۆر بە دیار تەلەفزێون و ئەنتەرنێتەوە .\n11. پاڵنەكەوتن دوای خواردن لانی كەم بۆ ماوەی نیو سەعات ، هەوڵ بدە دوای نان خواردن نەخەویت ، ئەگەر زۆر خەوت هات پێش بانگی عەسر نیو سەعات بخەوە .\n12. ئەگەر چوویت بۆ سەیران بۆ نان خواردن مەچۆ ؛ بۆ گەڕان و هەڵمژینی هەوای پاك بچۆ .\n13. ئەو كەسانەی نەخۆشی درێژخایەنیان هەیە ؛ پێویستە زۆر ئاگاداری خواردنی دەرمانەكانیان بن لەكاتی خۆی دا لەگەڵ پابەند بوون بە پارێزی تایبەت بە نەخۆشیەكانیان. .\n14. لە كاتی لێخوڕینی ئوتۆمبیل دوور بكەوە لە خێرا لێخوڕین بۆ پاراستنی ژیانی خۆت و كەسانی تر.\n15. ئەگەر خوانەخواستە ڕێت كەوتە نەخۆشخانە ؛ ڕێزی كارمەند و پزیشكان بگرە و لێیان تووڕە مەبە بەڵام كەتەرخەمی قبوڵ مەكە .


مانگنامەی \_"كرێكار\_" بۆ رووماڵی رووداوە كرێكارییەكان لەكوردستانی ئێران (خەرمانانی٩٣)\n12:49 - 1 رەزبەر 2714\nئاژانسی كوردپا: لەمانگی خەرمانانی ساڵی ١٣٩٣ی هەتاوییدا، ١٠ كرێكاری خەڵكی ناوچە كوردنشینەكانی ئێران بە هۆی روودای كار و هاتوچۆوە بوونەتە قوربانی و لەنێو قوربانییەكانیشدا دوو منداڵی كار وەبەر چاو دەكەوێ.\nئاژانسی هەواڵدەریی كوردپا بۆ خستنە رووی ئاماری گیان لەدەستدان و بریندار بوونی كرێكارانی كورد لەكاتی كاركردن و رووداوەكانی دیكەدا، مانگانە راپۆرتی قوربانییانی رووداوی كار لەژێر ناوی \_"مانگنامەی كرێكار\_"دا بڵاو دەكاتەوە و دەپڕژێتە سەر چۆنیەتیی قوربانی بوونی ئەو چینە لە كۆمەڵگەی كوردەواری.\nلەماوەی مانگی خەرماناندا شەش كرێكاری كورد لەكاتی كار كردن و بەهۆی رووداوی كارەوە گیانیان لەدەست داوە كە یەك كەسیان (منداڵێكی كار) بووە و كۆتایی بەژیانی هاتووە.\nلە كۆی گشتیی ئەو رێژەیە سێ‌كرێكار بە هۆی كەوتنە خوار لەبەرزایی و سێ‌كەسی دیكەش بە هۆی رووداوەكانی تەقینەوە، بەرق گرتوویی و رووخانی دیوار گیانیان لەدەست داوە.\nسێ‌كەس لە كرێكارە گیان لەدەست داوەكان خەڵكی مەهاباد و ٢ كەسیش خەڵكی سنە و كەسێكی دیكەش خەڵكی ئیلامە.\nلەوڵاتی ئێران گیان لەدەست دانی كرێكاران لەكاتی كار و بەهۆی بەربوونەوە لەبەرزایی زۆرترێن حاڵەتەكانی گیان لەدەست دانی بە خۆیەوە تەرخان كردووە و چالاكانی كرێكاری لەو باوەڕەدان نەبوونی ئیمەنیی كار و گوێ‌نەدانی خاوەنكارەكان، ئەو رووداوانە دەخوڵقێنێ.\nبەپێی ئاماری تۆمار كراو لەناوەندی ئاژانسی هەواڵدەریی كوردپا، لەمانگی گەلاوێژی ئەمساڵیشدا ٦ كرێكاری كورد بە هۆی رووداوی كارە كۆتایی بە ژیانیان هاتبوو.\nهەر لەو پێوەندییەدا و لەمانگی خەرماناندا ٢ كرێكاری دیكەی كورد(ژن و پیاوێک) بە هۆی رووداوی هاتوچۆ و لەكاتی گەڕانەوەیان لە \_" سێو چنین\_" گیانیان لەدەست داوە.\nلەئێران رۆژانە بەشێوەی نێوەنجی پێنج كرێكار بە هۆی رووداوی كارەوە گیانیان لەدەست دەدەن و لەماوەی هەر دوو حەفتەدا كرێكارێكی كانگەكان لەئێران تووشی رووداوی كار دەبێ.\nلەماوەی مانگی خەرماناندا دوو كرێكاری كورد بەهۆی بەربوونەوە لەبەرزایی بریندار بوون و یەكێک لەو كرێكارانە منداڵی كار بووە.\nبێبەری لەمافی كرێكاری خۆی زیاتر لەنێو گرووپە خەسارهەڵگرەكانی وەكوو ژنان و منداڵاندا دەرخستووە، بەچەشنێک كە خاوەنكارەكان زیاتر رووی دەركردنەكانیان لەوانە.\nلەم ساڵانەی دوایدا رێژەی كرێكارانی تەمەن ژیر ١٥ ساڵ (منداڵانی كار) لەئێران چوونە سەرەوەی بەرچاوی بەخۆیەوە بینیوە.\nناوەندی توێژینەوەی هەلی كار لە مەجلیس، لە راپۆرتێكدا بڵاوی كردبوویەوە، لەسەدا ٩٠ی ئەو منداڵانەی كە لەخوێندن بەجێ‌ماون، منداڵانی كارن. ئەمە لەحاڵێكدایە كە بەپێی مادەی ٧٩ی یاسای كاری حكوومەتی ئیسلامیی ئێران، کار کردن بە كەسانی ژێر ١٥ ساڵ بە هەموو شێوەیەک قەدەغەیە.\nهەر لەماوەی چەند ساڵی رابردووشدا كەرتە پیشەیی و كارگەكانی ئێران و كوردستان بە هۆی قەیرانی داراییەوە تووشی تێكشكانی ئابووری بوون و بەرەوڕووی داخران بوونەتەوە و ئەو داخرانەش بێكاری كرێكارانی لێكەوتۆتەوە.\nهەر لەماوەی مانگی خەرماندا نزیک بە ٣٠٠ كرێكاری كورد لەسەر كارەكانیان دەركراون.\nبەپشت بەستن بە ئاماری تۆمار كراو لەناوەندی ئاماری ئاژانسی كوردپا، ٢١٠ كرێكاری پڕۆژەی بەنداوی داریان لەپاوە، ٣٥ كرێكاری كوردی بەنداوی \_"هیروێ\_" لە نەوسوود، ٥٠ كرێكاری پڕۆژەی گواستنەوەی ئاوی ئوستانی كوردستان لەسنە لەلایەن خاوەنكارەكانیانەوە لەسەر كار دەركراون.


سووڕی خوێنی مانگانه‌ی ژنان - كوردی سۆرانی - مامۆستا مه‌لا ئه‌حمه‌د كاكه مه‌حمود\nنوسـه‌ر : مامۆستا مه‌لا ئه‌حمه‌د كاكه مه‌حمود\nPDF 334.3 KB 2019-05-02\nمامۆستا ئه‌حمه‌د كاكه محمود\n(ڕه‌حمه‌تی خوای لێ بێت)\nالشيخ أحمد كاكه محمود\n1- قسه‌ی راست ئه‌وه‌یه كه ماوه‌ی (حه‌یز) سنووری كه‌م و زۆری بۆ نییه.\n2- به‌ر له ته‌مه‌نی (9) ساڵی كچان، خوێنی حه‌یز په‌یدا نابێت، چونكه به‌ر له ته‌مه‌نی (9) ساڵیی، هیچ ئافره‌تێك ناگونجێ منداڵی ببێت، خۆئه‌گه‌ر ته‌مه‌نی گه‌یشته (9) ساڵ و خوێنی به خۆیه‌وه دیت، ده‌كرێ بگوترێ: ئه‌وه حه‌یزه.\n3- تێكچوونی یاساو سیستمی حه‌یز - دوای ته‌مه‌نی (50) ساڵ- هه‌ر خوێنێ هات، به خوێنی حه‌یز دانانرێت، به‌ڵكو خوێنی (فاسید) ه‌و، ده‌بێ ئه‌و ژنه نوێژ بكاو رۆژوو بگرێ.\n4- نیشانه‌كانی خوێنی حه‌یز:\nدووه‌م : ئه‌وه‌ند سووره، ره‌ش ده‌نوێنێت.\nسێهه‌م : خه‌ست و چڕه.\n5- ئه‌گه‌ر ئافره‌تێك خوێنی به‌خویه‌وه دیت، ده‌شگونجا حه‌یز بێ و یه‌كه‌مجاریشی بوو، ئه‌وه به‌حه‌یز داده‌نرێ، وه ده‌بێ چاوه‌روانی بكات تادوایی دێت، وه پێوه‌یست به دووباره بوونه‌وه ناكات.\n6- ئه‌گه‌ر ژنێك بۆ ماوه‌ی چه‌ند كاتژمێرێك خوێن هات و ئینجا نه‌ما، ئه‌وه حه‌یزه‌و ده‌بێ چاوه‌روانی بكات، چونكه دیسان دێته‌وه.\n7- وا ده‌بێ پاشخۆشتن له‌خوێنی حه‌یز، خوێنێكی زه‌رد و لێڵ دێت، ئه‌وه به‌حه‌یز دانانرێ و، پێویست به خۆشۆردن ناكات. به‌لام ئه‌گه‌ر به ره‌نگ خوێنی ته‌واو بوو، ده‌بێ سه‌ر له‌نوێ خۆی بشواته‌وه، چونكه به‌حه‌یز داده‌نرێت.\n8- ئه‌گه‌ر ژنێك به هۆی ته‌مه‌ن زۆرییه‌وه خوێنی نه‌ما، ئه‌وه به‌سه‌رده‌می مه‌ئیووس بوون له حه‌یز (سن الیأس) داده‌نرێ.\n9- ژنی بێ نوێژ تاپاك نه‌بێته‌وه‌و خۆی نه‌شۆرێت، نابێ سه‌رجێی له‌گه‌ڵدا بكرێت.\n10- ئه‌و كتێب و نامیلكانه كه‌هه‌ندێ ئایه‌تی قورئانیان تێدایه، ژنانی حه‌یزدارو خه‌ڵكانی له‌شگران و بێ ده‌ستنوێژ، ده‌توانن ده‌ستیان لێبده‌ن، چونكه (مصحف) نییه.\n11- ژنی حه‌یزدار ده‌توانێ خه‌نه له ده‌ست و پێ و سه‌ری بگرێت.\n12- ژنان ده‌توانن بۆئه‌وه‌ی بكه‌ونه حه‌یزه‌وه ده‌رمان بخۆن، ئه‌گه‌ر بزانن تووشی زیان نابن پێی.\n13- له به‌كارهێنانی(ده‌رمان) بۆ راگرتنی حه‌یز، پزیشكه‌كان (14) جۆر زه‌ره‌رو زیانیان باسكردووه.\n14- له مانگی ره‌مه‌زان و حه‌جدا، خواردنی حه‌بی راگری حه‌یز، قه‌یدی نییه، به‌مه‌رجێ له رووی ته‌ندروستییه‌وه زیانبه‌خش نه‌بێ.\n15- ئه‌گه‌ر ژنێك حه‌بی به‌كار هێنا بۆ ئه‌وه بكه‌وێته حه‌یزه‌وه، پاشان خوێن هات، ده‌بێ بچێت له پزیشك بپرسێت: ئه‌گه‌ر ئه‌و گوتی ئه‌و خوێنه، خوێنی حه‌یزه، ئه‌وا باشه، ئه‌گینه كاریگه‌ری حه‌به‌كانه‌و حه‌یز نییه.\n16- ئه‌گه‌ر ژنێك ده‌رمانی به‌كار هێناو كه‌وته حه‌یزه‌وه، دیاره ئه‌وماوه‌یه به حه‌یز بۆی داده‌نرێ و گێڕانه‌وه‌ی نوێژی له سه‌ر نییه، چونكه ماده‌م خوێنی حه‌یز هات، ئیتر به‌هه‌ر شێوه‌یه‌ك بێت ده‌بێته حه‌یز، هه‌ركاتێكیش نه‌ما به هۆی هه‌ر شتێكه‌وه بێت، ده‌بێ نوێژو رۆژووی خۆی ئه‌نجام بدات.\n17- ژنی حه‌یزدار ده‌توانێ ته‌واوی ویردو زیكره شه‌رعییه‌كان و زیكره‌كانی به‌یانیان و ئێواران و دوعاكانی تر له‌گه‌ڵ كتێبی زانستیی و فیقهو فه‌رمووده و ته‌فسیره‌كاندا بخوێنێته‌وه.\n18- ژنی حه‌یزدارو زه‌یسان، هیچ جۆره نوێژێكی له‌سه‌ر نییه و نابێ بیكات، بۆ دوای پاكبوونه‌وه‌یشی گێرانه‌وه‌ی ناوێ.\n19- ژنی خاوه‌ن حه‌یز رۆژووی له‌سه‌ر نییه، به‌لاَم ده‌بێ پاش پاكبوونه‌وه بیگێڕێته‌وه.\n20- ژنی بێ نوێژ: نابێ چه‌رخه (ته‌واف) ی ده‌وری ماڵی خودا بكات، به‌لام كرده‌وه‌كانی تری حه‌ج، وه‌كو هاتووچۆی نێوان (صه‌فا) و (مه‌روه) و وه‌ستانی (عه‌ره‌فه) و شه‌ومانه‌وه له (مزده‌لیفه)... هه‌تا دوایی ده‌توانێ ئه‌نجامیان بدات.\n21- ئه‌گه‌ژنێك مه‌ناسكی حه‌جی ته‌واو كردو پاشان كه‌وته حه‌یزه‌وه، ئیتر نابێ (طواف الوداع) بكات.\n22- له مزگه‌وتدا ته‌نانه‌تی له (مصلی) شدا ژنی حه‌یزدار حه‌رامه بمێنێته‌وه، به‌لام (داود الظاهری) و (مزنی) ده‌ڵێن: له مزگه‌وتدا ده‌توانێ بمێنێته‌وه، وه (إبن حزم الظاهری) رێگه ده‌دات به ژنانی حه‌یزدار كه ده‌وری قورئان بكه‌نه‌وه، (مالك) یه‌كانیش هه‌روا.\n23- ژنی حه‌یزدار نابێ رێ به مێرده‌كه‌ی بدات (جیماع) ی له‌گه‌ڵ بكات، چونكه حه‌رامه.\n24- مێرد ده‌توانێ – جگه له جیماع- هه‌موو له‌زه‌تێك له ژنی حه‌یزدارو زه‌یسان وه‌رگرێ و له‌گه‌ڵیا بخه‌وێت.\n25- ژنی حه‌یزدار حه‌رامه له‌و كاته‌دا ته‌لاَق بدرێت، ته‌نانه‌تی هه‌ندێ له زاناكان ده‌ڵێن ته‌لاقی ناكه‌وێ.\n26- هه‌ركات ژنی حه‌یزدار پاكبوویه‌وه، ده‌بێ ته‌واوی جه‌سته‌ی بشۆرێت.\n27- زیادو كه‌مكردنی ماوه‌ی حه‌یز: بۆ نموونه: عاده‌تی (7) رۆژ بووه، كه‌چی دوای شه‌ش رۆژ خوێنه‌كه‌ی نه‌ما، یان به پێچه‌وانه‌وه. قسه‌ی راست ئه‌وه‌یه كه هه‌ركات خوێنی دیت حه‌یزه، هه‌ركاتێكیش نه‌ما به پاك داده‌نرێ. واته: زیادو كه‌م ده‌ور نابینێت.\n28- پاش و پێشكردنی كاتی حه‌یز (جارێ له سه‌ره‌تای مانگه‌وه، جارێكی تر له كوتایی مانگه‌وه) قه‌یدی نییه، هه‌ركات خوێن په‌یدا بوو حه‌یزه، هه‌ركاتێكیش نه‌ما، حه‌یز ته‌واو بووه.\n29- ژنان وا ده‌بێ خوێنه‌كه‌یان به زه‌رد ره‌نگ ده‌بینن، وایش ده‌بێ لێڵه له نێوان زه‌ردو ره‌شدا.. ئه‌وه ئه‌گه‌ر له‌ناو ماوه‌ی حه‌یزه‌كه‌دا بوو، یان هێمان پاك نه‌بوبوویه‌وه، به‌حه‌یز داده‌نرێت، خۆ ئه‌گه‌ر پاش پاكبوونه‌وه بوو، حه‌یز نییه.\n30- بچڕبچڕی خوێن (ئه‌مرۆ خوێن هه‌یه، سبه‌ینێ خوێنی نییه) ئه‌مه ئه‌گه‌ر هه‌مووكات ئاوا بوو، ئه‌وه به (ئیستیحاضه) داده‌نرێت، خۆ ئه‌گه‌ر به‌یناوبه‌ین بوو، ئه‌وه ئه‌گه‌ر نه‌مانی خوێنه‌كه كه‌متر له رۆژێك بوو، به‌پاك دانانرێ، مه‌گه‌ر له ئاخرو ئۆخری عاده‌تی خۆیه‌وه بێت.\n31- ته‌ڕی و (رطوبه) ی عه‌وره‌ت: ئه‌گه‌ر له‌ناو كاتی حه‌یزدا بوو و پێش پاكبوونه‌وه، به‌حه‌یز داده‌نرێت، خۆئه‌گه‌ر پاش پاكبوونه‌وه بوو، حه‌یز نییه.\n32- ئه‌گه‌ر له غه‌یری رۆژه‌كانی حه‌یزیدا چه‌ند دڵۆپێ خوێنی دیت، ده‌بێ ده‌ست له نوێژو رۆژووی خۆی هه‌ڵنه‌گرێ، چونكه ئه‌وه خوێنی حه‌یز نییه.\n33- پێنج رۆژ به‌ر له سووڕی مانگانه‌ی خۆی، خوێنی دیت، ئه‌وه ئه‌گه‌ر به‌ر له‌وه خوێنی نه‌بوو، به حه‌یز دانانرێت، واته: ده‌بێ رۆژوو نوێژ بكات و بۆ هه‌موو نوێژێكیش ده‌ستنوێژ بگرێت.\nتێبینی: گه‌لێ جار ئه‌م شتانه عاده‌تی ژنان ده‌شێوێنن :\nیه‌كه‌م : به‌كارهێنانی حه‌ب بۆ رێگرتن له حه‌یز (پێشی ده‌خه‌ن، دوای ده‌خه‌ن، زیادو كه‌می ده‌كه‌ن).\nدووه‌م : به‌كارهێنانی (له‌وله‌ب) بۆ رێگرتن له منداڵبوون، چونكه به‌هۆی ئه‌وه‌وه خوێنه‌كه به‌كه‌می دێته ده‌ر، ئه‌وساش له‌باتی (7) رۆژ، ده رۆژ ده‌خایه‌نێت.\n34- واده‌بێ سێ رۆژ به‌ر له عاده‌تی سوڕی مانگانه‌ی خۆی، خوێن په‌یدا ده‌بێ ئایا چی بكرێ؟.. بۆ وه‌لامی ئه‌م پرسیاره ده‌ڵێین: ئه‌گه‌ر ژنه‌كه عاده‌تی خۆی به ژماره بزانێت، یان به ره‌نگی خوێنه‌كه، یان به‌كات و زه‌مان، ده‌بێ له‌وكاته‌دا نوێژ نه‌كا، پاشان غوسڵ بكات و نوێژ بكات، ئه‌و خوێنه‌ش پێش عاده‌ت دێت، خوێنێكی (فاسد)ه‌و كاری پێناكرێ. واته: له‌به‌ر ئه‌و، واز له نوێژو رۆژوو ناهێڵرێت، به‌ڵكو ده‌بێ خوێنه‌كه‌ی بشۆرێ و پاشخۆی ببه‌ستێ و بۆ هه‌موو نوێژێكیش ده‌ستنوێژ هه‌ڵبگرێت، چونكه حسابی (مستحاضه) ی بۆ ده‌كرێت.\n35- ژنێك له رۆژه‌كانی سووڕی مانگانه‌یدا، دوو رۆژ خوێن ده‌بێنێ، پاشان ده‌بڕێ و نامێنێ، دیسان بۆ رۆژی چواره‌م په‌یدا ده‌بێته‌وه، ده‌بێ بۆ رۆژی سێیه‌م چی بكات ؟ ئه‌گه‌ر ئه‌و ژنه رۆژه‌كانی عاده‌تی خۆی بزانێت، ده‌بێ له‌و رۆژانه‌دا ده‌ست له نوێژكردن هه‌ڵگرێ و رۆژو نه‌گرێ، ئه‌گه‌رچی هه‌ندێ رۆژیش خوێن نه‌یه‌ت.\n36- خوێنی كه‌م له رۆژه‌كانی عاده‌تی خۆیدا به‌حه‌یز داده‌نرێت.\n37- له‌كاتی عاده‌تی خۆیدا خوێن دێت و ده‌بڕێت، ده‌بێ چی بكات؟..بڵێ هه‌ركات خوێن هات، به‌حه‌یز داده‌نرێت، ئیتر نێوان ئه‌م حه‌یزه‌و حه‌یزی پێشووی زۆر بێت یان كه‌م.. ئه‌گه‌ر كه‌وته حه‌یزه‌وه‌و پاكه‌وه بوو پاشان دوای پێنج رۆژ، یان شه‌ش رۆژ خوێن په‌یدا بووه‌وه، ده‌بێ ده‌ست له نوێژو رۆژو هه‌ڵبگرێت، چونكه ئه‌وه حه‌یزه.\n38- ئه‌گه‌ر پاش نه‌مانی خوێنی حه‌یز، خوێنێكی زه‌رد، یان خوێنێكی لێڵ، یان ره‌شی دیت، ئه‌وه به‌حه‌یز دانانرێت، به‌ڵكو پێویسته نوێژ بكاو رۆژوو بگرێت.\n39- پاش دوو رۆژ له رۆژه‌كانی عاده‌تی مانگانه‌ی خۆی پاكبوویه‌وه، ئه‌نجا دوای رۆژێ، یان دوو رۆژ، خوێن په‌یدا بوویه‌وه، ده‌بێ له‌و دوو رۆژه‌دا خوێن هه‌یه، ده‌ست له نوێژ و رۆژوو هه‌ڵگرێت.. له‌و رۆژانه‌شدا خوێن نییه خۆی بشۆرێ و نوێژه‌كان بكات.\n40- ژنێك له سه‌ره‌تای هه‌موو مانگێكه‌وه به‌پێی عاده‌تی خۆی (6) رۆژ ده‌كه‌وێته حه‌یز، پاشان هه‌ندێ جار درێژه ده‌كێشێ، ده‌بێ چی بكات؟.. بۆئه‌وه ده‌بێ له‌سه‌ره‌تای هه‌موو مانگێكه‌وه (6) رۆژ دانیشێ و نوێژ نه‌كات، چونكه ئه‌وه حه‌یزه، به‌لام له رۆژه‌كانی تردا، ده‌بێ غوسڵ بكاو نوێژ بكات و گوێ به خوێنه‌كه‌ی نه‌دات.\n41- ژنێك له‌به‌ر پیریی وچوونه ساڵه‌وه خوێنی نه‌ما، پاشان چووه سه‌فه‌رو خوێنی په‌یدا بوو و درێژه‌ی كێشا، ده‌بێ چی بكات..؟ ده‌بێ گوێ به‌و خوێنه نه‌دات، چونكه زۆربه‌ی زاناكان ده‌ڵێن: كه ئافره‌ت گه‌یشته (50) ساڵ حه‌یزی نامێنێ.\n42- ژنێك عاده‌تی خۆی (9) رۆژ، یان (10) رۆژ بوو و پاك بویه‌وه، پاشان به بچڕ بچڕ خوێنه‌كه‌ی هاته‌وه.... به‌ڵێ پاش ته‌واوكردنی ماوه‌ی خۆی، هه‌ر خوێنێك هات، كاری پێناكرێ و فاسیده.\nوصلی الله وسلم علی نبینا محمد وعلی آله وصحبه وسلم


📊 ئاماری شەش مانگی ڕوداوکانی قەزای بەردەرەش ئامار و راپرسی\n📅 کاتی تۆمارکردن Jul 16 2014 9:33PM\n👁 ئەم بابەتە 4,075 جار بینراوە\nبەرێوەبەرایەتی پۆلیسی قەزای بەردەرەش لە گۆنگرەی [ زۆرتر... 👁] ✖ ✖ ✖ 0 0 ✔ 77% ✍ هـ.ب. 16-7-2014 21:33:43\n🏰 بردرش (بالكردية: بەردەڕەش) شوێنەکان\n📅 کاتی تۆمارکردن Jul 23 2020 1:29AM\n👁 ئەم بابەتە 468 جار بینراوە\nهي قرية تتبع ناحية سروجك في قضاء سيد صادق في محافظ [ زۆرتر... 👁] ✖ ✖ ✖ 0 4 ✔ 78% ✍ ج.ع.ئـ. 23-7-2020 1:29:14\n🏰 بەردەرەش بچیک شوێنەکان\n📅 کاتی تۆمارکردن Sep 10 2019 12:38AM\n👁 ئەم بابەتە 726 جار بینراوە\nگەڕەکێکە لە شارۆچکەی بەردەڕەش سەر بە پارێزگای دهۆک [ زۆرتر... 👁] ✖ ✖ ✖ 0 4 ✔ 78% ✍ ج.ع.ئـ. 10-9-2019 0:38:06\n📄 بەردەرەشی نوێ بڵاوکراوەکان (گۆڤار، رۆژنامە و ...)\n📅 کاتی تۆمارکردن May 14 2012 1:57PM\n👁 ئەم بابەتە 4,447 جار بینراوە\nژمارەی سفری لە ئایاری 1992دا دەرچووە [ زۆرتر... 👁] ✖ ✖ 0 0 ✖ 52% ✍ هـ.ب. 14-5-2012 13:57:08\n🏰 بەردەڕەش شوێنەکان\n📅 کاتی تۆمارکردن Feb 25 2010 10:21PM\n👁 ئەم بابەتە 8,169 جار بینراوە\nلە ساڵی 1890 لەسەردەمی عوسمانییەکان بووەتە ناحیە و [ زۆرتر... 👁] ✖ ✖ 0 0 ✔ 98% ✍ هـ.ب. 25-2-2010 22:21:13\n🏰 بەردەڕەش (بانە) شوێنەکان\n📅 کاتی تۆمارکردن Oct 5 2019 12:15PM\n👁 ئەم بابەتە 542 جار بینراوە\nگوندێکە سەربە شارۆچکەی بانە لە رۆژهەڵاتی کوردستان. [ زۆرتر... 👁] ✖ ✖ ✖ 0 0 ✔ 74% ✍ ج.ع.ئـ. 5-10-2019 12:15:59\n🏰 بەردەڕەش (جوانڕۆ) شوێنەکان\n📅 کاتی تۆمارکردن Apr 8 2018 12:36AM\nگوندێکە سەربە شارۆچکەی جوانڕۆ لە پارێزگای کرماشان [ زۆرتر... 👁] ✖ ✖ ✖ 0 0 ✔ 64% ✍ م.ب. 8-4-2018 0:36:09\n🏰 بەردەڕەش (گەڤەر) شوێنەکان\n📅 کاتی تۆمارکردن Aug 9 2019 11:06AM\n👁 ئەم بابەتە 702 جار بینراوە\nیەک لە گوندەکانی شارۆچکەی گەڤەری شاری جولەمێرگی پا [ زۆرتر... 👁] ✖ ✖ ✖ 0 0 ✔ 74% ✍ س.ئـ. 9-8-2019 11:06:57\n🏰 بەردەڕەش 2 شوێنەکان\n📅 کاتی تۆمارکردن Jan 1 2011 2:07PM\nیەک لە گوندەکانی رۆژهەڵات [ زۆرتر... 👁] ✖ ✖ ✖ 0 0 ✖ 52% ✍ هـ.ب. 1-1-2011 14:07:40\n🏰 بەردەڕەش\t شوێنەکان\n📅 کاتی تۆمارکردن Apr 6 2018 10:22AM\nگوندێکە سەربە شارەدێی شوێ لە شارۆچکەی بانە لە ڕۆژه [ زۆرتر... 👁] ✖ ✖ ✖ 0 0 ✔ 64% ✍ م.ب. 6-4-2018 10:22:51\n| کاتی ئافراندنی لاپەڕە: 5,429 چرکە!


لە شاری سەردەشتی خۆرەڵاتی كوردستان ژمارەیەك ئەندامی سوپای پاسەوانی سنووری ئێران كوژران\n29/05/2020 321 جار خوێنراوەتەوە\nلە ڕووبەڕووبوونەوەیەكی چەكدارییدا لە شاری سەردەشتی خۆرەڵاتی كوردستان ژمارەیەك ئەندامی سوپای پاسەوانی سنووری ئێران كوژران.\nئاژانسی هەواڵی كۆماری ئیسلامیی ئێران (ئیرنا) بڵاوی كردەوە: لەمیانی ڕووبەڕووبوونەوەیەكی چەكدارییدا لە شاری سەردەشتی سەر بە پارێزگای ئازەربایجای خۆراوا، سێ ئەندامی هێزەكانی سوپای پاسەوانی سنوور، كوژراون.\nلەو بارەوە، (ئەقسا نەخشی پوور) قائیمقامی شاری سەردەشت ڕایگەیاند: سێ ئەندامی هێزەكانی پاسەوانی سنووری سەر بە شاری سەردەشت لەو ڕووبەڕووبوونەوەیەكدا لەگەڵ ژمارەیەك چەكداری نەناسراو، كوژراون.\n(نەخشی پوور) ڕایشیگەیاند: ڕووداوەكە بەرەبەیانی ئەمڕۆ لە ناوچەی (گۆریلكە)ی 20 كیلۆمەتر دوور لە سەردەشت ڕووی داوە و تێیدا ژمارەیەك لە چەكدارە هێرشبەرەكانیش كوژراون.\nشاری سەردەشت، دەكەوێتە باشووری پارێزگای ئازەربایجانی خۆراوا و بە 100 كیلۆمەتر سنووری لەگەڵ عێراق هاوبەشە.\nهەرچەندە ئاژانسەكە ناوی ئەو گرووپە چەكدارییەی نەهێناوە كە لەگەڵ هێزەكانی پاسەوانی سنوور ڕووبەڕوو بوونەتەوە، بەڵام پێشتر ئەو ناوچەیە پێكدادانی هاوشێوەی هێزەكانی حكومەت و پارتی ژیانی ئازاد (پژاك)ی بەخۆوە دیوە.\nوه‌زاره‌تی په‌روه‌رده قوتابیانی پۆلی 12ی ئاماده‌یی قه‌ره‌بوو ده‌كاته‌وه\nتاقیكردنه‌وه‌كان له‌هه‌ولێر دواخرا\nقایمقامییه‌تی هه‌ولێر بڕیاریدا له ڕۆژانی هه‌ینیدا چه‌ند شوێنێك دابخرێن\nڕووداوێکی هاتوچۆ نۆ قوربانی لێکەوتەوە\nکوێستانی ئاڵانه.. بەهۆی خواردنی جۆرە گیایەک نزیکەی 70سەر مەڕ مرداربوونەوە


ئاژانسی کوردپا: دوو ئەندامی گرووپی شاخەوانیی "هەڵۆ"ی سەقز بە زیندان مەحکووم کران.\nبەپێی ڕاپۆرتی گەیشتوو بە ئاژانسی هەواڵدەریی کوردپا، دوو ئەندامی گرووپی شاخەوانی "هەڵۆ"ی شاری سەقز بە ناوەکانی "فایەق یووسفی" و "هادی محەممەدزادە"، لە لایەن دادسەرای گشتیی و ئینقلابی ئەو شارەوە بە زیندان مەحکووم کران.\nبە پێی ئەو بڕیارە، ئەو دوو کەسە بەتۆمەتی "پڕوپاگەندە دژی نیزام لە ڕێگای بڵاوکردنەوەی تراکتەوە" بە تاوانبار ناسراون .\n"فایەق یووسفی" بە ١٠ مانگ و "هادی محەممەدزادە" بە ٨ مانگ زیندانی تەعزیری لەگەڵ هەژمارکردنی ڕۆژانی پێش لە دەسبەسەرکرانیان مەحکووم کراون.\n"فایەق یووسفی" و "هادی محەممەدزادە"، لە دادگادا بەنیسبەت تۆمەتی وەپاڵدراویان لە ئەندامەتی لە یەکێک لە حیزبە کوردییەکانی دژبەری حکوومەتی ئێراندا بێتاوان ناسراون.\nئەو دوو ئەندامەی گرووپی شاخەوانیی "هەڵۆ"ی سەقز، مانگی پووشپەڕی ئەمساڵ، لە لایەن هێزە ئیتلاعاتییەکانەوە بەتۆمەتی "ئەندامبوون لە یەکێک لە حیزبە کوردییەکانی ئۆپوزسیونی حکوومەتی ئێران" دەسبەسەر کرابوون.


ناتانیاهو پێشبینی دەکات وڵاتانی ئەوروپی دان بنێن بە قودسدا وەکو پایتەختی ئیسڕائیل\nسەرۆک وەزیری ئیسڕائیل بنیامین ناتانیاهو پێشوازی لە بڕیارەکەی سەرۆکی ئەمەریکا دانۆڵد ترامپی کردوو و وتی چاوەڕێی ئەوە دەکات وڵاتانی ئەوروپاش بە هەمان شێوەی ئەمەریکا دان بنێن بە قودسدا وەکو پایتەختی ئیسڕائیل.\nپێش کۆبوونەوەکەی لەگەڵ وەزیرانی دەرەوەی وڵاتانی یەکێتی ئەوروپا لە بڕۆکسل، ناتانیاهو وتی بڕیارەکەی سەرۆک ترامپ، کە فەڵەستینییەکان و حکومەتەکانی ئەوروپا سەرکۆنەیان کرد، هەنگاوێکی باش دەبێت بۆ ئەرکەکانی ئاشتی لە ڕۆژهەڵاتی ناوەڕاستدا. داواشی لە فەڵەستینییەکان کرد وەکو وڵاتێکی جولەکە دان بنێن بە ئیسڕائیلدا و هەروەها دان بنێن بە قودسدا وەکو پایتەختی ئیسڕائیل.\nپێش ئەوە بە چەند خولەکێک بەرپرسی سیاسەتی دەرەوەی یەکێتی ئەوروپا فیدریکا موگیرینی بە ڕۆژنامەنووسانی وت یەکێتی ئەوروپا بەردەوام دەبێت لە پابەندبوونی بە یەکگرتوویی بیروڕا نێودەوڵەتییەکانەوە هەتاوەکوو پێگەی قودس یەکلایی دەبێتەوە.\nهەروەها وتیشی " ئێمە باوەڕمان وایە تەنها چارەسەری ڕاستەقینە بۆ ناکۆکیەکانی ئیسڕائیل و فەڵەستین چارەسەری دوو دەوڵەتیە و ئەوەیە کە دەبێت قودس پایتەختی هەردوو وڵاتی فەڵەستین و ئیسڕائیل بێت."\nجێی ئاماژەیە لە دوای 22 ساڵ ئەمە یەکەمین سەردانی سەرۆک وەزیری ئیسڕائیلە بۆ یەکێتی ئەوروپا.


ANF | ژنانی عەین عیسا: ئێمە وڵاتی خۆمان چۆڵ ناکەین\nژنانی عەین عیسا: ئێمە وڵاتی خۆمان چۆڵ ناکەین\nژنانی عەین عیسا رایانگەیاند، دەوڵەتى تورک هەوڵ دەدات گەل بترسێنێت و ناچاری کۆچکردنیان بکات و ناوچەکە بە ئاسانی داگیر بکات. ژنان راشیانگەیاند، دەست لە ماڵ و خاکی خۆیان هەڵناگرن و لە دژی داگیرکەری بەرخودان دەکەن.\nسێشه‌ممه, 22 Dec 2020, 09:49\nسوپای تورکی داگیرکەر لەگەڵ گروپە چەتەکانیدا هێرش دەکەنە سەر شارۆچکەى عەین عیسا و گوندەکانی دەورووبەری. ژنانی عەین عیسا رایانگەیاند، درێژە بە بەرخودانی خۆیان لە دژی داگیرکەری دەدەن.\nهێزەکانی سوریای دیموکراتیک (قەسەدە) لە دژی هێرشەکان، کە ماوەى ٢ هەفتەیە زۆر قورس بوون، بە بەهێزی بەرخودان و بەرەنگاری دەکەن. سوپای تورک هێرشی کردە سەر گوندەکانی مەئالەق و سەیدا بەڵام نەیتوانی سەربکەوێت، بۆیە ئەمجارە رووی هێرشەکانی کردووەتە سەر گوندەکانی مشیرفە و جەلەب لە باکووری عەین عیسا.\nئەو هێرشانە بۆ سەر ئەو ٢ گوندانە، کە ٢ کیلۆمەتر لە ناوەندی شارۆچکەى عەین عیساوە دوورن، تێکشکێنران. لەبەر ئەوەش سوپای تورکی داگیرکەر بە تایبەت هێرش دەکاتە سەر هاووڵاتییانی مەدەنی و رووسیا و رژێمی بەعس-یش لە بەرامبەر هێرشەکاندا بێدەنگن. لەوبارەیەوە ژنانی عەین عیسا بە ئاژانسی هەواڵی فورات (ANF)یان راگەیاند، لە دژی داگیرکەری دەوڵەتی تورک شانبەشانی قەسەدە بەرخودان و بەرەنگاری دەکەن.\nفادیلە محەمەد: مانگێکە هێرش هەیە. شوێنی ژیانی هاووڵاتییان، ژنان و منداڵ بۆردومان دەکەن. رووسیا و رژێم لێرەن، بەڵام هیچ ناکەن. تەنها قەسەدە بەرگری دەکات و لە دژی هێرشەکان بەرەنگاری دەکات. دەبێت دەوڵەتی تورک راوەستێنرێت.\nنیران حەسەن: دەیانەوێت ترس بخەنە دڵێ گەلەوە و راویان بنێن. گەل ئێستا لە کاتی بڕیارداندایە. یان ئەوەتا لە ماڵی خۆیان دەمێننەوە و لە دژی هێرشەکانی دەوڵەتى تورک بەرەنگاری دەکەن، یان ئەوەتا لە ماڵ و خاکی خۆیان دەڕۆن و لە هەلومەرجی قورسی زستاندا لە بەرامبەر سەرمادا خۆڕاگری دەکەن. گەل بڕیاری لەسەر ئەوەیە، کە لە ماڵ و خاکی خۆیدا بمێنێتەوە و بەرەنگاری بکات. شەڕڤانانی قەسەدە بەرەنگارییان کرد و هێڕشەکانیان تێکشکاند. قەسەدە تاوەکو ئەو شوێنەى لە دەستی بێت بۆ پاراستنی گەل و ئاسایش بەرەنگاری دەکات. ئێمەى گەلیش لە دژی داگیرکەریی تورک بەرەنگاری دەکەین.\nخەدیجە عادل: دەوڵەتى تورک بۆی گرنگ نییە، کە کەسەکان مەدەنین یان سەرباز، بەڵکو هەموو شوێنەکان بۆردومان دەکات. لەم رۆژانەى دوایدا هێرشەکان زۆر قورس بوون. ئامانجی دەوڵەتى تورک ئەوەیە، کە ئێمە لە خاکی خۆمان دەر بکات و و خاکەکەمان داگیر بکات و خەڵکی تر بهێنێت لە ماڵەکانمان و خاکەکەماندا جێگیریان بکات. گوایە رووسیا لێرەیە، خاڵی چاودێرییان داناوە و ئاڵای خۆیان لەسەر بەرز کردووەتەوە، بەڵام تاوەکو ئێستا هیچیان نەکردووە.\nرێزان مەحمود: رووسیا و رژێمی شام لە چوارچێوەی رێککەوتنێکدا هاتوون بۆ ئێرە، بەڵام تەنها سەیری هێرشەکانی دەوڵەتی تورک دەکەن. بەهۆی هێرشەکانەوە زیان بە هاووڵاتییان گەیشتووە و ژنان، منداڵان و کەسانی بە تەمەن گیانیان لە دەستداوە و ژمارەیەکی زۆریش بریندار بوون. لە رووی ئابوورییەوە زیان بە خەڵکی ناوچەکە گەیشتووە. عەین عیسا شوێنێکی بچووکە، بەڵام گرنگیی ستراتیژیی هەیە، بۆیە بەو رادەیە بووەتە ئامانجی هێرشەکان.\nرانا: عەین عیسا بە بەردەوامی بۆردومان دەکرێت. بەهۆی ئەو هێرشانەوە زیانێکی زۆر بەر هاووڵاتییانی مەدەنی گەیشتووە. ئامانج لەو هێرشانە ئەوەیە، کە گەل بترسێنن و عەین عیسا چۆڵ بکەن. رووسیا کاتێک هات بۆ ئەم ناوچەیە گوایە بۆ پاراستنی ناوچەکە هات، بەڵام رووسیا بە هیچ شێوەیەک لە دژی هێرشەکان ناوەستێتەوە. بەڵام با ئەوە باش بزانن، کە ئێمە بە هیچ شێوەیەک خاکی خۆمان چۆڵ ناکەین. چۆن و بە چی هێرش دەکەنە سەر عەین عیسا با بیکەن، ئێمە لێرە ناڕۆین و چۆڵی ناکەین.\nمەقبوڵە: دەوڵەتی تورک دەیەوێت گەل بترسێنێت و لە عەین عیسا دەریان بکات. دەوڵەی تورک، رووسیا و رژێم رێککەوتوون. پێکەوە دەجوڵێنەوە. ئەگەر رووسیا و رژێم قبوڵیان نەکردایە، ئەوا دەوڵەتی تورک هێرشی نەدەکرد. رووسیا بۆ پێشگرتن لە هێرشەکان هات بۆ ئێرە، بەڵام بە پێچەوانەوە ئێستا هێرش دەکرێت و رووسیا بێدەنگە. تاکە ئامانجیان ئەوەیە ئێمە لە ماڵ و خاکی خۆمان دەربکەن. بەڵام ئێرە خاکی دەوڵەتی تورک نییە، بەڵکو خاکی ئێمەیە. ئێمە دەست لە خاکی خۆمان هەڵناگرین.


لێدوانی بەکارھێنەر:محمد مه نتك - ویکیپیدیا، ئینسایکڵۆپیدیای ئازاد\nلێدوانی بەکارھێنەر:محمد مه نتك\nبەخێرھاتی بۆ ویکیپیدیا محمد مه نتك!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٢٨٬٢٤٧ وتار و ١٨٣ بەشداربووی چالاکی ھەیە.\n-- > kushared (لێدوان) ٠٤:١٢، ٩ی ئایاری ٢٠١٦ (UTC)\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:محمد_مه_نتك&oldid=477797»\nدواجار لە ٠٤:١٢ی ٩ی ئایاری ٢٠١٦ دەستکاری کراوە\nئەم پەڕەیە دواجار لە ٠٤:١٢ی ٩ی ئایاری ٢٠١٦ نوێ کراوەتەوە.


15:17 - 22 جۆزەردان 2719\nئاژانسی کوردپا: هاووڵاتییەکی خەڵکی یەکێک لە گوندەکانی شاری سنە، کە حەتووی ڕابردوو، لە کاتی ماسیگرتن لە بەنداوی \_"بنیەر\_" خنکابوو، هەتا ئێستا تەرمەکەی نەدۆزراوەتەوە.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕێکەوتی ١٥ی جۆزەردان، هاووڵاتییەکی کورد بە ناوی \_"ناجی تەخت‌فیرووزە\_"، تەمەن ٣٦ ساڵ، خەڵکی گوندی \_"باقلاوا\_"ی ناوچەی کەڵانتەرزانی شاری سنە، پاش ٨ ڕۆژ لە خنکاوی ناوبراو لە بەنداوی بنیەر، هێشتا تەرمەکەی نەدۆزراوەتەوە.\nئەو هاووڵاتییە کوردە، کاتژمێر ٤ی بەیانی بە مەبەستی ماسیگرتن ڕووی لە بەنداوی بنیەر کردبوو، لەو بەنداوە خنکاوە و بە هۆی نەبوونی کەرەستە و مەلەوان، هێشتا تەرمەکەی نەدۆزراوەتەوە.\nبنەماڵەی تەخت‌فیرووزە، بۆ دۆزینەوەی تەرمی کوڕەکەیان، ماوەی ٨ ڕۆژە لەو بەنداوەدان، بەڵام کارەکەیان بێئاکام بووە.\nبنەماڵەی ئەو هاووڵاتییە کوردە، داوا لە مەلەوانە شارەزاکان لە پارێزگاکانی کوردستانیان کردووە کە بۆ دۆزینەوەی تەرمی کوڕەکەیان، بە هانایانەوە بچن .\nنەبوونی ئیمکانات و مەلەوانی شارەزا و هەروەها قووڵیی بەنداوەکە، کە بە وتەی هاووڵاتییانی خەڵکی ئەو ناوەندە لە هەندێک شوێندا لە سەرەوەی ١٠٠ مێتر دەبێت، بووتە هۆی نەدۆزرانەوەی تەرمی ناجی تەخت‌فیرووزە.\nلەو پەیوەندییەدا، لایەنە پەیوەندییەدارەکانی حکوومەت، هیچ هەوڵێکیان بۆ دۆزینەوەی تەرمی ئەو لاوە کوردە نەداوە.


وەزارەتی دارایی رایگەیاند، ئەمڕۆ و سبەینێ مووچەی مانگی شوباتی وەزارەتی شەهیدان، بەشی کەسوکاری شەهیدانی سەنگەر و ئەنجومەنی ئاسایش دابەشدەکرێت.\nئاوێنه: وەزارەتی دارایی حکومەتی هەرێم لە راگەیەندراوێکدا ئاماژەی بەوەکرد، ئەمڕۆ یەکشەممە ٥ی ته‌مموزی ٢٠٢٠ و سبەی دووشەممە ٦ی ته‌مموزی ٢٠٢٠، مووچەی وەزارەتی شەهیدان، بەشی کەسوکاری شەهیدانی سەنگەر و ئەنجومەنی ئاسایش دابەشدەکرێت.\nئه‌وه‌ش هاتووه: رۆژی سێشەممە ٧ی ته‌مموز، وەزارەتی شەهیدان / شەهیدانی هاووڵاتی/ زیندانی سیاسی کەشایستەیان ماوە، دەزگای گشتی ئاسایش خەرج دەکرێت.\nهه‌ر به‌پێی خشته‌كه‌ی وه‌زاره‌تی دارایی، رۆژی چوارشەممە ٨ی ته‌مموز، مووچه‌ی وەزارەتی پەروەردە له دەرەوەی شار خەرج دەکرێت، هه‌روه‌ك رۆژی پێنجشەممە 9ی ته‌مموز مووچەی وەزارەتی پەروەردە له ناوشار خەرج دەکرێت.\nدابەشکردنی مووچە لەکاتێکدایە، رۆژی ٢١ی مانگی رابردوو، حکومەتی هەرێم چەند بڕیارێکی نوێی بۆ کەمکردنەوەی مووچە و دەرماڵەی فەرمانبەران دەرکرد و بەپێی بڕیارەکان بە رێژەی ٢١٪ مووچەی فەرمانبەران و مووچەخۆرانی هەرێم کەمکرایەوە.\nنزیکەی ٦٠ رۆژە مووچە دابەشنەکراوە، سەرباری ئەوەی بەغدا لە مانگی رابردوودا بڕی ٤٠٠ ملیار دیناری رەوانەی هەرێم کرد، دواتر حکومەتی هەرێم رایگەیاند، بۆ دابەشکردنی مووچەی مانگی یەک قەرزی لە کۆمپانیاکان کردووە و بڕێکی زۆری پارەکەی بەغدادی بۆ دانەوەی ئەو قەرزانە تەرخان کردووە، بەو هۆیەوە دابەشکردنی مووچە دواکەوتووە.


ئامانجەکانی سەفەری بارزانی بۆ تاران/پشت پەردەی هەواڵەکەی شەرقولئەسەت - Mehr News Agency\n1 pûşperê 2016 - 17:26\nNews Code 3679\nنازم دەباغ لە گفتوگۆ لەگەڵ مێهر؛\nئامانجەکانی سەفەری بارزانی بۆ تاران/پشت پەردەی هەواڵەکەی شەرقولئەسەت\nنوێنەری هەرێمی کوردستان وێڕای ئاماژە بە پشت پەردەی هەواڵەکەی شەرقولئەسەت سەبارەت بە کردنەوەی سەکۆی مووشەکی ئێران لە هەرێم، ئامانجەکانی سەفەری مەسعوود بارزانی بۆ ئێرانی شی کردەوە.\nهەواڵدەریی مێهر؛ بەشی نێودەوڵەتی- سومیە خومارباقی: حەوتەی ڕابردوو ڕۆژنامەی عەرەب زمانی شەرقولئەوسەت پاگەندەی ئەوەی کرد کە تاران کردنەوەی سەکۆی مووشەکی خۆی لە خاکی هەرێمی کوردستان لە نێزیکی سنووری سووریا دەستپێکردووە کە ئامانج لەو بنکە سەربازییە پاراستنی سنوورە ئایدۆلۆژیکییەکەی ئێرانە.\nنازم دەباغ نوێنەری هەرێمی کوردستان لە ئێران وێڕای ڕەتکردنەوەی دامەزراندنی هەرچەشنە بنکەیەکی سەربازی لەلایەن ئێرانەوە لە هەرێمی کوردستان، وتی: پاگەندەی لەم چەشنە دوورە لە ڕاستی و ئێران هیچ بنکەیەکی سەربازی لە هەرێمدا نییە چونکوو هەرێم و ئێران هاوسنوورن و بۆ پەیوەندی زیاتر پێویست بەم کارانە ناکات.\nسەبارەت بەم بابەتانە و لە سەروبەندی سەفەری مەسعوود بارزانی سەرۆکی هەرێم بۆ ئێران گفتوگۆیەکمان لەگەڵ نازم دەباغ ساز داوە کە دەقەکەی لە خوارەوە دەخوێننەوە؛\nڕۆژنامەی شەرقولئەوسەت لە هەواڵێکدا پاگەندەی ئەوەی کردووە کە ئێران لە هەرێمی کوردستاندا سەکۆی مووشەکی دەکاتەوە، ئەم هەواڵە دواتر لەلایەن بەرپرسانی ئێرانی و هەروەها بەرپرسانی هەرێمی کوردستانیشەوە بڵاوکرایەوە، هۆکاری بڵاوەپێکردنی پاگەندەی لەم چەشنە بە چی دەزانن؟\nسەبارەت بە سەکۆی مووشەکی کۆماری ئیسلامی ئێران، دڵنیام کە توانایی و دەسەڵاتی ئێران لەم قۆناغەدا و لەباری سیاسی و سەربازییەوە، گرینگ و کاریگەرە.پاش چەندین ساڵ گەمارۆی ئابووری و دانوستان، ئێران توانی لەگەڵ ۱+۵ ڕێکبکەوێت و هەروەها ڕۆڵی ئێران لە شەڕی داعش لە عێراق و سووریا بووەتە هۆی ئەوەی کە دوژمنانی ئێران زیاتر لە ڕابردوو نیگەران بن. هەر بۆیە لەم قۆناغەدا بۆ ئاژاوەنانەوە لە ناوجەکە بە تایبەت عێراق هەوڵی زۆر دەدرێت تاکوو پەیوەندی نێوان ئێران و کوردەکان تێکبدرێت.\nهەربۆیە ناوبەناو هەواڵ لەسەر ئەوەی کە ئێران بنکەی سەربازی و سەکۆی مووشەکی لە چیاکانی شەنگال یان هەرێمی کوردستان کردووەتەوە، بڵاودەبێتەوە.\nبە بڕوای من ئەم جۆرە هەواڵانە زیاتر لە پێناو ورژاندنی ئیسرائیل و ئەو کەسانەیە کە دەیانەوێت ئێران وەک هەڕەشەیەک بۆ ناوچەکە بناسێنن. بەڵام ئەوەی تا ئێستا لە زمانی بەرپرسانی عێراق و هەریمی کوردستانەوە دەبیسرێت، ڕۆڵی گرینگی هاوکاری و پشتیوانی ئێرانە لە بەرەکانی شەڕ دژی داعش و پاراستنی ئاسایش.\nپارتی دیمۆکراتی کوردستان رایگەیاندووە کە مەسعوود بارزانی سەرۆکی هەرێمی کوردستان تتا دوو حەوتەی داهاتوو سەردانی ئێران دەکات، ئامانجەکانی ئەم سەفەرە و گرینگایەتی سەفەرەکە لەم قۆناغە چیە؟\nبێ گومان لە ڕابردوودا، ئێستا و داهاتوو هاتوچووی نێوان بەرپرسانی هەرێمی کوردستان و ئێران بووە و دەبیت بە تایبەت دوایین سەفەری وەفدی کۆماری ئیسلامی ئێران کە وەزیری ئیتلاعاتی ئێران سەرپەرەشتی دەکرد، بارزانی بۆ ئێران بانگهێشت کرا. سەفەری ئەوان بۆ ئێران ڕۆڵێکی کاریگەری دەبێت لە پێناو پتەوکردنەوەی پەیوەندییەکانی نیوان ئێران و هەرێمی کوردستان بە تایبەت ئەوەی کە بۆ هەمووان ئاشکرایە ئێران وڵاتێکی گرینگی ڕۆژهەڵاتی ناڤین و جیهانە و گرینگایەتی تایبەتی بۆ تۆکمەکردنەوەی ئاسایشی عێراق و هەرێم و ناوچە هەیە.\nهەروەها سەفەری سەرۆکی هەرێمی کوردستان کاریگەریی دەبێت لەسەر پتەویی و پەرەپێدانی پەیوەندی ئابووری و فەرهەنگی و کۆمەڵایەتی نێوانیان. هۆکارێکی گرینگی دیکە ڕاگۆڕینەوەیە سەبارەت بە دۆخی سیاسی و ئاسایشی عێراق و ناوچەکە.


مێسی لەگەڵ ئەرژەنتین لە جامی جیھانیی فیفای ٢٠١٨\nلیۆنێل ئەندرێس مێسی\n٢٤ی حوزەیرانی ١٩٨٧\nنیۆڵز ئۆڵد بۆیز\nیانەی بارسێلۆنا سی ١٠ (٥)\nبارسێلۆنا بی ٢٢ (٦)\nبارسێلۆنا ٥٢٠ (٤٧٤)\nپاریس سان جێرمان ١٧ (٦)\nئەرژەنتین خوار ٢٠ ساڵ ١٨ (١٤)\nئەرژەنتین خوار ٢٣ ساڵ ٥ (٢)\nئەرژەنتین ١٥٦ (٨٠)\nRunner-up جامی جیھانیی فیفای ٢٠١٤\nWinner بەڕازیل ٢٠٢١\nRunner-up فەنزوێلا ٢٠٠٧\nRunner-up چیلی ٢٠١٥\nRunner-up ئەمریکا ٢٠١٦\nبێیژینگ٢٠٠٨ تەمەنی خوار ٢٣ ساڵی\nجامی جیهانیی فیفا خوار ٢٠ ساڵی\nWinner هۆڵەندا ٢٠٠٥ ئەرژەنتین خوار ٢٠ ساڵ\nئەزموونی پڕۆفیشناڵی تەنیا یاری و گۆڵەکانی خوولی ناوخۆ هەژمارکراوە. and correct as of 23:55, 19 September 2021 (UTC).\nلیۆنێل مێسی (گۆکردن بە ئیسپانی: [ljoˈnel anˈdɾes ˈmesi] ( گوێگرتن))یاریزانی پێشووی یانەی بەرشەلۆنەی ئیسپانی و ئێستای یانەی پاریس سانجێرمانی فەڕەنسی، لە ٢٤ حوزەیرانی ساڵی ١٩٨٧ لە دایکبووە لە تەمەنی ٦ ساڵیدا دەستی کردووە بە یاریکردن لە شاری (فراندولی) لەو یانەیەی کە باوکی لە ئارجەنتین بەڕێوەی دەبرد لەو کاتەدا سەرنجی خەڵکانی بۆ خۆی ڕاکێشاوە و بە خێرایی برووسک و ناوبانگی دەرکردووە کە لەگەڵ برا گەورەکەی (ڕۆدریگۆ) لە یانەکە دا یاریان کردووە، دکتۆرەکان پشکنینیان بۆ میسی ئەنجامدا بینیان دووچاری کەمبوونی (ھۆرمۆنی ئێسک) ھاتووە کە دەبێتە ڕێگر لە بەردەم بەردەوامی لە یاریکردن داو لە بەردەم گەشەکردنی. بۆ ئەم مەبەستە پێویستی بە نەشتەرگەرییەکی گەورە ھەبوو پارەیەکی زۆری دەویست کە لە توانای (ئارجەنتین) نەبوو، ئەمە و باوکی پەیوەندی بە چەند خزمێکی کرد لە ھەرێمی (کاتالۆنیا) ئەو سەفەرەیان کرد بۆ (ئیسپانیا لەوێ یانەی بەناوبانگی (بارسێلۆنا)ی ئیسپانی خستییە ژێر چاودێری کە لەگەڵ یانەکەیان یاری بکات لە (ئەمریکای باشوور). لە یەکەم دەرکەوتنی (میسی) بە درێسی بارسێلۆنا لە یارییەکەدا توانی (٥) گۆڵ تۆمار بکات و وەک یاریزانێکی توانا دەرکەوت لەوکات دا یانەی بەرشەلۆنە سەرسام بوو پێی خەرجی چارەسەرکردنی خستە ئەستۆی لەو کاتەی درێژی میسی (١٤٠سم) بوو، نەشتەرگەرییەکەی بە سەرکەوتوویی بۆ ئەنجامدراو درێژی گەیشتە ١٦٩ سم. میسی بەرامبەر ئەو چاکەیە باشترین یاری ئەنجامدا و توانی (٣٧) گۆڵ تۆمار بکات بۆ بارسێلۆنا، و ئەو چواردە مانگەیەی کە میسی لە بارسێلۆنا بووە ئەستێرەیەکی جیھانی تۆپی پێ.\nلە ساڵی ٢٠٠٤ یانەی ئیسپانی داوایی لە میسی کرد لە ھەڵبژاردەکەیان یاری بکات و ڕەگەزنامەی ئیسپانیای پێ بەخشرا بەڵام میسی خۆشەویستی و لایەنگری بۆ ئارجەنتین بوو. ئەمە بووە ھۆی ئەوەی یاری بۆ گەنجانی ئەرجەنتین بکات بەرامبەر (پاراگوای) ئەمجارە میسی یارییەکی بۆ بارسێلۆنا ئەنجامدا بەرامبەر بە ئیسپانیۆل توانی بە گۆڵێک سەرکەوتن بەدەست بھێنێ، ئەمجارەیان لە یاری نێوان بارسێلۆنا و باسیستی ساڵی ٢٠٠٤–٢٠٠٥ بچێتە ھۆڵەندا لەمەیان لەیاری پاڵەوانی لاوان بشداری کرد و توانا و ھونەری کردنی بۆ جیھان دەرخست گەنجەکان پێی سەرسام بوون ڕاھێنەری (کۆڵۆمبیا) وەک باشترین یاریزانی گەنج ناساندی لەو یارییەدا سەرکەوت ونازناوی یاریزانی قاچ زێڕینی پێ بەخشرا بەو گۆڵانەی تۆماری کردن. میسی وەک یاریزانێکی بەناوبانگی جیھان ناسراو پێشکەوت وەک ئەفسانەیەکی تۆپی پێ ناسرا. ھەندێک وەک مارادۆنا بەیاریزانێکی بەھرە دار پێی سەرسام بوون، ئەو یاریزانە وای دەزانی ئەوە خەونێکە بەڵام کۆششی و ھەوڵدان بوو سەرکەوتنی مسۆگەر کرد. میسی ئەستێرەیەک بوو بەختێکی باشی ھەبوو کەوا فێربوو چۆن ببێتە یاریزانێکی وا توانا و بەناوبانگ ناوی بکەوێتە ناو گۆڤار و ڕۆژنامەکانی ئارجەنتین. لە یارییەکی نێوان (ئارجەنتین و مەجەر) لە دوایی دوو خولەک ناوبژیوان کارتی سووری بە ڕوویدا بەرزکردەوە کە بووە ھۆی نیگەرانی میسی.\nمیسی لە کۆتایی یاریکردنی یانەکەیان بۆجامی جیھانی کە لەنێوان پاراگوای و ئەرجەنتین بوو توانی لە تایمی دووەم بەشداری بکات بەڵام نەی توانی گۆڵی بەرامبەر بکات بەڵام لەیارییەکی چاوەڕوانکراودا کەلە نێوان یانەی پیڕۆ ئەنجام دەدرێ جەماوەرەکەی چاوەڕوانییەکی باشی لێدەکەن کەسەرکەوتن بەدەست بھێنێت میسی وەک مارادۆنا بناسرێ و تیپەکەیان دڵخۆش بکا، و ھەروەھا دۆستیکی خۆشەویستی ڕۆناڵدینھۆ ی ئەستێرەی تۆپی پیی بەڕازیلە ئەمەش بەھۆی ئەوەی ئەو کاتەی ڕۆناڵدینھۆ لە بارسێلۆنا یاری دەکرد ھاوکارێکی مەزنی میسی بوو کە پاسە جوانەکانی بۆ میسی بوونە ھۆیسەرەتای دەرکەوتنی میسی و ناساندنی بە میدیاکان، کە میسی خودی خۆی دان بەم ڕاستییەدا دەنێت و دەلێت (ڕۆناڵدینھۆ ھاورێیەکی خۆشەویستمە وەک مامۆستای خۆم تەماشای دەکەم و شتی زۆری لێوە فێربووم)\n٧ لەگەڵ بارسێلۆنا\n٧.١ لەگەڵ ئارجەنتین\n٧.١.١ گۆلکردنی بۆ ھەڵبژاردەی ئەرجەنتین\n٨ نازناوە تاکەکەسییەکان\n١٠ زۆرترین گۆڵدروستکردن (ئەسیست) لەمێژوویی کۆپا ئەمریکا: ١٢ ئەسیست\nبە بەھرەیەکی زۆرەوە لەگەڵ یانەی نیولز دەرکەوت، بە تێپەڕبوونی کات ھەست بە بچووکی باڵای و خاوی لە گەشەی دەکرا، ئەم کێشەیەش بە پلەی یەک خانەوادەکەی نیگەرانکرد و بە پلەی دووەمیش یانەکە، دایکی میسی لەو بارەیەوە دەڵێت: بەراوردمان لە نێوان ئەو و خوشک و براکانی دەکرد بە ئاسانی ھەستمان بە بچووکی باڵای دەکرد بە بەراورد لەگەڵ تەمەنی.\nلە مانگی یەکی ساڵی ١٩٩٧ کاتێک تەمەنی ١٠ ساڵ بوو باڵای میسی لە مەترێک و ٢٧ سم تێپەڕی نەدەکرد، بۆ ڕوبەڕووبونەوەی ئەو کێشەیە خێزانەکەی بڕیاریاندا پیشانی پزیشکێکی تایبەتمەندی بدەن سەبارەت بە بچووکی باڵای.\nدیگۆ شوارزستاین پزیشکی بەرپرس لە نەخۆشخانەی شاری ڕۆزاریۆ دەڵێت: میسی یان بۆ ھێنام و پێیان وتم ئەستێرەیەکی تۆپی پێی بەھرەدارە و دەبێت ئاگاداری بم، ئەرکی من یارمەتیدانی بوو لە گەشەکردنی، پزیشکەکان دوای چەند پشکنینێک بۆیان دەرکەوت ھۆکارەکەی کەمی بەرھەمھێنانی جینێکی تایبەت بە گەشەیە لە لەشی میسی، چارەسەرەکەش ئەوە بوو ڕۆژانە دەرزی تایبەتی بۆ بکرێت بۆ ماوەیەکی زۆر بۆ ئەوەی جێگای ئەو ھۆرمۆنە بگرێتەوە کە لە لەشی میسی کەمبوو، خێزانەکەی نیگەرانبوون کە کوڕە نۆ ساڵانەکەیان دەبێت ڕۆژانە دەرزی لێبدرێت و ئازاری جەستەی بدرێت، بۆ زیاتر لە دوو ساڵ میسی ھەمووکات دەرزییەکی پێبوو تایبەت بە ھۆرمۆنی گەشەی دەستکرد کە لەژێر کۆگای جلەکانی دەیشاردەوە.\nخوان کالۆس لیگۆپمان ھاوڕێی بنەماڵەکەیان، درێژەی ئەو باسەی لایە و دەڵێت: ئەو لەسەر جێگای نوستنەکەی پێش خەوتن دەرزییەکەی لە قاچی دەدا و نەشی دەھێشت کەس یارمەتیبدات کاتێک تەنیا ٩ ساڵ بوو. ڕۆژ لە دوای ڕۆژ خێزانەکەی زیاتر نیگەرانبوون بۆ کوڕەکەیان، ڕوبەڕووی کێشەیەکی تر بوونەوە، ئەویش پارەی مانگانەی دەرمانەکان بوو کە ١٥٠٠ دۆلار بوو، ەوە ئەو برەش لە توانای خێزانەیەکدا نەبوو دایکی میسی دەڵێت: نرخەکەی زۆر گران بوو و لە توانای ئێمە نەبوو بیدەین، (وەزارەتی دارایی) لە ڕێگای دامەزراوەیەکی خێرخوازی و بە ھاوکاری کۆمەڵەی ئەپێندەر بۆ کاروباری کۆمەڵایەتی بۆ ماوەی تەنیا دوو ساڵ یارمەتیان داین، دواتر ڕەتیان کردەوە چی تر یارمەتیمان بدەن. دوای بڕینی ھاوکارییەکە، دەرمانەکە پێویست بوو بۆ میسی ھەم وەک داھاتووی مرۆڤێک و ھەم وەک ئەوەی چارەنووسی یاریکردنی لە مەترسیدابوو. خێزانەکەی لە ھەموو درگایەکیاندا بۆ پەیداکردنی پارەی دەرمانەکانی مێسی، بۆیە باوکی میسی ناچاربوو قسە لەگەڵ یانەی نیۆلز بکات و دوای ھەوڵێکی زۆرئەوان ڕازیبوون چەند دەرمانێکی سەرەتایی بۆ دابین بکەن، بەڵام ئەوەش بەردەوام نەبوو تەنیا بۆ چەند مانگێک نەبوو، ئەمەش دایکی میسی توڕەکرد و مسسێلیا کۆچێتینی (دایکی میسی)ی گەیاندە بنکەی سەرەکی یانەکە و لەوێ چاوی بە ڕاھێنەر ئارنیستۆ ڤیچینۆ کرد، دایکی میسی لەوێدا ھەڕەشەی لێکردبوو وتبووی: قسەم لەگەڵ کردبوون سەبارەت بە دەرمانی لیۆ چەند جارێک، ئێمە بێزاربووین لە ھەستنەکردن بە بەرپسیارییەتی ئێوە و دابین نەکردنی دەرمانەکان، یەک شتت پێدەڵێم، ناھێلم بگەڕێتەوە بۆ یانەکەی و ئەگەر نەتوانن دەرمانەکانی بۆ ئامادە بکەن ڕوو دەکاتە یانەیەکی تر.\nیانەی نیولز لەو شەودا ئەو کەسەی لەدەستدا کە دوای ١٠ ساڵ وەک باشترین یاریزانی جیھان ھەڵبژێردرا و دایکی ھەڕەشەکەی بردە سەر و میسی نیۆڵزی بەجێھێشت. پێگەی داھاتووی میسی، (یانەی ڕیڤەرپلەیت) بوو، باوکی میسی خۆرخی میسی لەگەڵ کوڕەکەی پاسێکیان گرت و لە ڕۆساریۆوە بەرەو بۆینس ئایرسی پایتەخت بەڕێکەوتن، لە ڕۆژی دواتر ڕوویانکردە یەکێک لە یاریگاکانی ڕاھێنانی تیپی لاوانی ڕیڤەرپلەیت کە نزیکبوو لە یاریگای مۆنۆمنتالی تایبەت بە تیپی یەکەم و بۆ ئەوەی میسی بەشداری لە تێستێک بکات لەگەڵ لاواندا خۆرخی میسی دەڵێت: یاریزانەکان ڕیزیان بەستبوو یەک لە دوای یەک، کاتێک سەرەی میسی ھات کە بەڕێوبەرەکە کورتی باڵای بینی بێ ھیچ شتێک خستییە کۆتایی ڕیزەکە ڕاھێنەرەکان دەستیان کرد بە تاقیکردنەوە وەرزشییەکان و کەسیان گرنگیان بە میسی نەدا وەکو ئەوەی ھەر لەوێ نەبێت، لە بەربەستەکە نزیکبوومەوە کە یاریگای لە دەرەوە جیا کردبوەوە و داوام لە بەڕێوبەرەکە کرد بەشداری بە میسی بکات کە تاقیکردنەوەکان بەرەو تەواوبوون دەچوون بەڵام گوێی لێنەگرتم، دوای چەند خولەکێک یەکێک لە ڕاھێنەرەکان لە میسی نزیکووبوەوە و لێی پرسی لە کوێ یاری دەکەیت؟ میسی وەڵامی دایەوە لە ناوەندی ژمارە ٩، ڕاھێنەرەکە بێ باکانە وتی وەرە ناوەوە یاری بکە، میسی بچووک دەستی بە یاریکرد و دوو خولەک تێپەڕی و کە تۆپ گەیشتە پێی میسی بە جووڵانەوەیەک لە دوو یاریزان دەرچوو و تۆپێکی ئاراستەی گۆڵکرد کە گۆڵپارێزەکە بەزۆر دەریھێنایەوە و بووە لێدانی کۆرنە، دواتر بەڕێوبەرەکە بە دەنگێکی بەرزەوە وتی کێ باوکی ئەم بچووکەیە؟ خۆرخی میسی وەڵامی دایەوە: من باوکیم، زیاتر لە باوکی نزیکبووە و وتی: دەمانەوێت لە ڕیڤەر.\nبەڵام کاتێک پشکنینی پزیشکی لە یانە تازەکەی بۆ ئەنجامدرا و تێیدا دەرکەوت کە کێشەی گەشەی ھۆرمۆنی ھەیە ڕیڤەر مێسی دوورخوستەوە و گرێبەستی لەگەڵ واژوو نەکرد. دوای ڕەتکردنەوەی لەلایەن ڕیڤەر، خێزانەکەی لە ھەموو کات زیاتر دڵنیابوون چارەسەرکردنی کێشەی کوڕەکەیان لە ناو وڵاتی تانگۆ نابێت ھەواڵی بوونی کوڕێکی بەھرەداری تۆپی پێ گەیشتە پایتەخی ھەرێمی کەتەلۆنیا.\nچیرۆکەکە ڕێڕەوێکی تری وەرگرت کاتێک یەکێک لە دۆزەرەوەکانی یاریزانە بەھرەدارەکان لە ئارجەنتین کە ھاوکاری یانەی بەرشەلۆنەی دەکرد، بە کارگێری بلوگرانای ڕاگەیاند کەوا کەسێکی بەھرەدار ھەیە شایستەی ئەوەیە چاودێری بکرێت لە شاری ڕۆساریۆی ئارجەنتینیە لە کانوونی دووەمی ساڵی ٢٠٠٠ ڕاپۆرتێکی بەپەلە گەیشتە نووسینگەی جۆسیب ماریا مینگیلا لە کارگێری یانەی بارسا کە دواتر خۆی پاڵاوت بۆ پۆستی سەرۆکی یانەکە لە ساڵی ٢٠٠٣ و ١٨٧٦ دەنگی ھێنا، ڕاپۆرتەکە سەبارەت بە لیۆ بوو، ھەرچەندە سەرەتا گرنگییەکی ئەوتۆی پێنەدا بەڵام ڕاپۆرت لە دوای ڕاپۆرت دەگەیشتە دەستی و سەرنجی ڕاکێشا، مینگێلا لەو کاتەدا باسەکەی گەیاندە کارگێری یانەکە لە سەروویانەوە خوان گاسبارت بەڵام ڕەتی کردەوە باس لەو بابەتە بکرێت بەھۆی بچووکی تەمەنی بەڵام لە ڕاستی دا ڕازینەبوونی پەیوەست بوو بە خۆپەرستی گاسپارت و نەبوونی بەرژەوەندی تایبەتی خۆی کاتێک سەبارەت بە میسی وتی: تەنانەت ئەگەر ببێتە باشترین یاریزانی جیھانی تاوەکو من سەرۆکی بارسا بم نایەت، دواتر مینگیلا قسەی لەگەڵ کارلیس ڕیکساک کرد کە ئەو کات پۆستی جێگری ڕاھێنەر لویس فانگال ی ھەبوو لە یانەکە، بابەتی میسی لەگەڵ ڕیکساک کردەوە، بەڵام کاردانەوەی ئەو لە سەرۆکەکە زۆر باشتر نەبوو بە مینگیلای وت: تۆ شێت بویت مینگیلا، ئێمە پێویستمان بە یاریزانی ١٨ ساڵە بۆ ئەوەی بۆ تیپی یەکەم یاری بکات نەک مناڵێکی ١٢ ساڵ. مێنگیلا سەرەڕای ڕەتکردنەوەی داواکەی دەستبەردار نەبوو، جارێکی تر بە تێلفۆن لە بارسێلۆناوە پەیوەندی بە شاری سیدنی ئوسترالیا کرد لە مانگی نۆی ساڵی ٢٠٠٠ و قسەی لەگەڵ ڕیسکاک کردەوە سەبارەت بە لیۆ کە ئەو کات ڕیکساک لە سیدنی بوو بەھۆی یارییەکانی ئۆلۆمپی، بە کاریگەری قسەکانی مێنگیلا یاریدەدەری ڕاھێنەرەکە لیۆ و خێزانەکەی بانگھێشتکرد دوای گەڕانەوەی لە سیدنی بۆ ئەوەی لە پایتەخی (ھەرێمی کاتالۆنیا) ئامادەبن بۆ تاقیکردنەوەی تواناکانی میسی، میسی و خێزانەکەی بۆ ماوەی دوو ھەفتە لە ھۆتێل پلازا مانەوە لە نزیک بینای ئۆلۆمپی، گەڕانەوەی ڕیسکاک لە سیدنی دوا کەوت و ئەوانیش بڕیاری گەڕانەوەیان بۆ ئارجەنتین دابوو جەرەسی تێلفۆنێک بیسترا لە شەوی چوارشەمەی سێی مانگی تشرینی یەکەم (مانگی دە)، لەو ژوورەی کە باوکی میسی لێ بوو لە ھۆتێلەکە و مێنگیلا داوای لێکردبوون یەک ڕۆژی تر بمێننەوە دوا دوو ھەفتەکە چونکە ڕیکساک بەیانی دەگەڕیتەوە بارسێلۆنا و خێزانەکەی لە یەکێک لە یاریگاکانی مەشقپێدانی نزیک کامب نوو ئامادە دەبن ڕۆژی ھەینی ڕیکساک بە تایبەت و لەلایەن خۆیەوە میسی تاقی دەکاتەوە بە ئامادەبوونی چەند ڕاھێنەرێک.\nلە بەیانی ھەینی و لە یاریگای بچووککراوەی ژمارە ٣، یارییەک لە نێوان لاوانی بارسا ئەنجامدرا بە بەشداریکردنی یاریزانێک لە وڵاتی تانگۆ کە ئەوانی تر زۆر لەو گەورە تربوون، ڕیکساک چەند خولەکێک دوای دەستپێکردنی یارییەکە گەیشتە ئەوێ، لەگەڵ گەیشتنی تۆپ بۆ لیۆ ئەو جووڵانەوانەی دەست پێکرد کە تا ئێستاش نەوەستاون، لە چەند یاریزانێک دەرچوو و گۆڵێکی تۆمارکرد، ڕیکساک پرسیاری پێناسی ئەو یاریزانەی کرد کە بەو باڵا بچووکە ئەو ئاستە بەرزە نیشان دەدەات، وەڵامیان دایەوە: ئەوە ئەو ئارجەنتینیەیە کە دەبوو تاقیتکردایەوە، ڕاستەوخۆ ڕیکساک لەوێدا وتی دەبێت گرێبەستی لەگەڵ واژوو بکەین بە زووترین کات بە بێ دواکەوتن، پاشان لە باوکی پرسی چەند ڕۆژە لە بارسێلۆنان؟ ئەویش وتی ١٥ ڕۆژ. ڕیکساک وتی: کاتمان بە فیرۆ داوە و دەبێت بەزووترین کات گرێبەستی لەگەڵ واژوو بکەین.\nدوای دوو ڕۆژ خێزانەکەی میسی جانتا و شتومەکەکانیان پێچاوییەوە و گەڕانەوە ڕۆساریۆ، بەڵام لە بارسێلۆنا واژووکردن وا ئاسان نەبوو بەھۆی ناڕەزایی ھەندێک لە کارگێڕەکانی یانەکە، کە بەھۆی بچووکی باڵای ھەندێکیان تەنانەت پێشنیاری ئەوەیان کرد ببێتە یاریزانی تۆپی پێی بچووککراوە، دوو مانگ تێپەڕی ھێشتا بلوگرانا گرێبەستی لەگەڵ ئەستێرەکەی ڕۆزاریۆ واژوو نەکردبوو، خێزانەکەی زوو زوو پەیوەندیان بە مینگیلا کرد و کە مینگیلا لەو کاتەدا زۆری لە ڕیکساک دەکرد بە زووترین کات گرێبەستی لەگەڵ واژووبکات بەھۆی ئەوەی چەند یانەیەکی تر ئەورووپی لەسەر ھێل بوون، ھەردووکیان لە یەکێک لە چێشتخانەکانی کەناری ڕووباری لابارپێلونیتا یەکیان بینی، لەو چێشتخانە بارسێلۆناییە کە لە کۆمەڵگایەکی وەرزشی دەچوو، دوای نان خواردن ڕیکساک کاغەزێکی دەرھێنا و لەسەری نوسی: من کارلیس ڕیکساک یارمەتیدەری ڕاھێنەری یانەی بەرشەلۆنە بۆ تۆپی پێ، ڕایدەگەینم کە ئیلتیزام بە واژووکردنی گرێبەست دەکەین لەگەڵ لیۆنێل میسی لە باری ڕێکەوتن لەسەر مەرجەکانی ڕێکەوتنامەکە و بەھاکەی لەلایەن ھەردوولا. ئەم ھەواڵە گەیشتە بنەماڵەی میسی و ئێستا لە پێناو گرێبەست واژووکردن، دەبوو میسی ماڵاوایی لەو شارە بکات کە لێی گەورە بوو بوو ڕووبکاتە بارسێلۆنا.\nخێزانەکەی کۆبونەوەیەکیان لە دەوری مێزێک گرێدا بۆ ئەوەی بڕیاری یەکلایی کەرەوە بدەن، میسی ئارەزووی خۆی بۆ گواستنەوەی بۆ خۆشەویترین یانەی خۆی کە بارسێلۆنا بوو دەربری، لەسەر ئارەزووی خۆی بە فڕۆکەیەکی ھێلی ئیبریا ڕاستەوخۆ بەرەو ئیسپانیا بەڕێکەوت و لە شاری بارسێلۆنا لە یەکێک لە ھۆتێلەکان نیشتەجێ بوو نزیک لە یاریگای کامبوونی جیھانی، ھەرچەندە نزیکبوو لە کامب نوو بەڵام میسی ڕۆژانێکی یەکجار ناخۆشی بەسەر برد لە سەرەتا، سەرەڕای ئەوەی دەبوو خۆی زۆربەی کارەکانی بکات کە تەمەنی زۆر لەوە بچووکتر بوو بتوانێت و سەرەڕای دووری لە نیشتمانی و خێزانەکەی و ھۆکارە دەروونییەکانی تر.\nمیسی زۆر بەزووی لەگەڵ کلتوری تازەی ئیسپانیا ڕاھات، خێزانەکەی لە خۆیانیان دەپرسی ئایا ئەزموونی میسی لەگەڵ بارسا و ئەگەری سەرکەوتنی شایستەی ئەو ھەموو ماندووبوون و ئازارەیە کە چەشتیان تاوەکو کوڕەکەیان گەیاندە ئەوێ؟ دوا تر خۆرخی میسی بڕیاریدا بگەڕێنەوە بۆ ڕۆزاریۆ و بە خێزانەکەی وت: من و ماتیاس و ڕۆدریگۆ دەگەڕێینەوە بۆ ڕۆزاریۆ تۆ لێرە بمێنەوە لەگەڵ میسی لە بارسێلۆنا و ھەر ئەوەش ڕوویدا. دواتر میسی گرێبەستی پیشەگەری خۆی لەگەڵ بارسێلۆنا لە مانگی سێی ساڵی ٢٠٠١ واژووکرد و لەو کاتەوە کاروانی ئەفسانەیی خۆی دەستپیێکرد و داھێنانەکانی سەری ھەڵدا کە ھیچ سنوورێکیان بۆ نییە.\nماکارینا لیمۆس یەکەم خۆشەویستی مێسی بوو کە دانیشتووی ھەمان ئەو شارەیە مێسی تێدا لە دایک بوو. مێسی سەبارەت بە لیمۆس وتوویەتی کاتێک بەھۆی پێکان گەڕاوەتەوە ئەرجەنتین پێش جامی جیھانی ٢٠٠٦ چاوی بە لیمۆس کەوتەوە و ناسیویەتی؛ و ھەروەھا جگە لە لیمۆس مێسی پەیوەندی لەگەڵ لوسیانا سالازار ھەبووە کە کچە نمایشکارێکی ئارجەنتینیە. لە مانگی یەکی ٢٠٠٩ لە چاوپێکەوتنێکدا بۆ کەناڵی ٣٣ وتی: خۆشەویستێکم ھەیە لە ئارجەنتین دەژی و دڵخۆش و ئاسوودەم لەگەڵیدا. لەم دوایییەشدا لەگەڵ ئەنتۆنێلا ڕۆکوزۆ بینراوە کە ئەویش ھەر ئارجەنتینیە و خەڵک ڕۆساریۆیییە و تا ئێستاش لەگەڵ ئەوەدا پەیوەندی ھەیە. بەو پێیەی مێسی کەسێکە زۆر خۆی دەپارێزێت لە دەزگاکانی ڕاگەیاندن و بەکەمی باسی ژیانی تایبەتی خۆی دەکات زانیاری ئەوتۆ لە بارەیەوە لەبەر دەستدا نییە. لە ٢٠٠٨ کاتێک لیۆ ٢٠ ساڵ بووە پەیوەندی لەگەڵ ئەنتۆنێلا ڕۆکوزۆ ھەبوو، دواجار ھاوسەرگیری لەگەڵدا کرد و دوو منداڵیان ھاتەو دنیاوە. لە ٢ی مانگی ١١ی ٢٠١٢ تیاگۆی کوڕی لەدایکبوو، و لە ١١ی مانگی ٩ی ٢٠١٥ دووەم کوڕی بەناوی ماتیۆ لەدایکبوو کە لەیاری یانەکەی و بەرامبەر ئەتلەتیکۆ مەدرید گۆڵەکەی پێشکەش بەو کرد.\nوێنەی مێسی لەسەر بەرگی یاری ڤیدیۆیی (Pro Evolution Soccer 2009) و (Pro Evolution Soccer 2011) دانرا، ھەروەھا لە کەمپینی ڕیکلام بۆ ھەردوو یارییەکە بەشداربوو؛ و ھەروەھا لە ھەمان یاری ساڵی ٢٠١٠ لەگەڵ تۆرێس بە ھاوبەشی لەسەر بەرگی یارییەکە بوون، جگە لەم یارییەش مێسی وەک یاریزانی بەرگی یارییەکانی فیفا بەشدار بووە لە ساڵی ٢٠١٣ بۆ ٢٠١٧. مێسی گرێبەستێکی لەگەڵ کۆمپانیای ئەدیداس ھەیە و ڕیکلام بۆ ئەو کۆمپانیایە ئەنجام دەدات. و ھەروەھا لە ٢٠١٠ مێسی گرێبەستێکی لەگەڵ ”(ھێربا لایف)” واژووکرد کە سپۆنسەری دەزگا خێرخوازییەکەی مێسی دەکەن. لە ساڵی ٢٠١٢ مێسی لە ١٠٠ کەسە بەناوبانگەکەی (گۆڤاری تایمز) ھەڵبژێدرا، کە تایبەتە بەو ١٠٠ کەسەی کە لە ماوەی ئەو ساڵەدا زۆرترین کاریگەرییان لەسەر جیھان ھەبووە. لە مانگی چواری ٢٠١١، مێسی پەیجی فەرمی خۆی لە فەیسبووک کردەوە، کە لە ماوەی چەند کاتژمێرێکدا زیاد لە ٦ ملیۆن ھاندەری کۆکردەوە و ئێستا پەیجەکەی مێسی خاوەنی زیاد لە ٤٨ ملیۆن ھاندەرە.\nلە ساڵی ٢٠٠٧، دەزگای لیۆ مێسی دامەزراند، کە دەزگایەکی خێرخوازییە بۆ پەرەپێدانی خوێندن و تەندروستی مناڵان. مێسی لەوبارەیەوە دەڵێت ” کە کەمێک بەناوبانگ بووم، ھەلی ئەوەم بۆ ڕەخسا کە یارمەتی ئەو مناڵانە بدەم کە پێویستیان پێیەتی ”.. بەو پێیەی خۆی لە مناڵیدا ئازاری زۆری چەشتووە بەدەست باری تەندروستی و ھەژارییەوە، مێسی زۆر کەسێکی بە سۆزەوە بەرامبەر مناڵان و نەداران. ھەر مناڵێکی ئارجەنتین چارەسەری لە وڵاتەکەی نەبیت، دەزگاکەی مێسی دەیھێنیتە ئیسپانیا و بێ بەرامبەر چارەسەری بۆ دەکات. لە ١١ی ئازاری ٢٠١٠ مێسی وەکو باڵوێزی UNICEF ی نییەتپاکی دەستنیشان کرا. کاری مێسی پارێزگاریکردنە لە مافی مناڵان و لەو ڕووەشەوە بارسێلۆنا یارمەتیدەرێکی گەورەی مێسییە، چونکە بارسێلۆنا و UNICEF پەیوەندییەکی پتەو لە نێوانیاندا ھەیە.\nلە نێوان ساڵانی ٢٠٠٠ بۆ ٢٠٠٣ مێسی یاری بۆ چەند یانەیەکی پلە بچووکەکانی بارسێلۆنا ئەنجامدا وەکو (بارسێلۆنای بچووک – ب)، (بارسێلۆنا کادێتی ب)، (بارسێلۆنا کادێتی – آ) کە ھەموویان بەشێک بوون لە ئەکادیمیای لاماسیا. لەگەڵ کادێتی آ مێسی ٣٠ یاری ئەنجامداوە و ٣٧ گۆڵی تۆمارکرد. پاشان لە ساڵی ٢٠٠٣–٢٠٠٤ گوێزرایەوە بۆ پلەیەکی بەرزتر کە ”بارسێلۆنا جوڤێنیل – ب” بوو، ھێندەی نەبرد لەوێش نەماوە و پەیوەندی کرد بە ” جوڤینێل - آ) لە وێ جوڤینێل – آ مێسی ١٤ گۆڵی لە ٢١ یاری تۆمارکرد و سەرنجی مامۆستاکانی بۆخۆی ڕاکێشا. دوای تاقیکردنەوەی پێنج یانەی ئەکادیمیای لاماسیا، لە (٢٩ی تشرینی دووەمی ٢٠٠٣) مێسی یەکەم یاری خۆی بۆ یانەی سێھەمی بارسێلۆنا ئەنجامدا کە ٥ گۆڵی لە ٨ یاری بۆ تۆمارکرد. پاشان لە ٢٠٠٤ی ئازاری ٦ گوێزرایەوە بۆ تیمی دووەمی بارسێلۆنا کە لە خولی پلە دووی ئیسپانی یاری دەکرد.\nمێسی لە ساڵی ٢٠٠٣ یەک یاری بۆ تیپی یەکەمی بارسێلۆنا ئەنجامدا بەرامبەر پۆرتۆ کە لەو کاتەدا تەمەنی ١٦ ساڵ و ١٤٥ ڕۆژ بوو. پاشان تێپەڕبوونی کەمتر لە ساڵێک لەگەڵ تیپی دووەم. لە ڕێکەوتی (١٦ی تشرینی یەکەمی ٢٠٠٤) ئەو کاتەی تەمەنی ١٧ ساڵ و ١١٤ ڕۆژ لەلایەن فرانک ڕیکاردی ڕاھێنەری ئەوکاتەی بارسێلۆناوە بانگھێشتی تیپی یەکەمی بارسێلۆنا کرا و بەشداری لە یاری بەرامبەر ئیسپانیۆل کرد. بەوەش بووە سێھەم گەنجترین یاریزان لە مێژووی بارسێلۆنا کە یاری لە لالیگا کردبێت بەڵام پاشان لە ساڵی ٢٠٠٧ بۆیاک کریکیچ ژمارە پێوانەییەکەی مێسی شکاند. مێسی ئەو کاتەی تەمەنی گەیشتە ١٧ ساڵ و ١٠ مانگ و ٧ ڕۆژ بووە گەنجترین یاریزان کە گۆڵی بۆ بارسێلۆنا تۆمارکردبێت لە لالیگا، بەڵام دووبارە ئەو ژمارە پێوانەییەی لەلایەن بۆیانەوە شکێنرا ھەرچەندە مێسی خۆی گۆڵەکەی بۆ دروست کرد. مێسی سەبارەت بە فران ڕیکارد دەڵێت:\n« ھەرگیز ئەوە لەبیر ناکەم، کە ئەو منی کردە یاریزانێکی پیشەگەر، بڕوا و متمانەی بەمن ھەبوو لەکاتێکدا تەمەنم تەنیا ١٦ و ١٧ ساڵان بوو. »\nلە تشرینی دووەمی ٢٠٠٥، بۆ دووەمجار لە ماوەی سێ مانگدا گۆڕانکاری لە گرێبەستەکەی مێسی کرا. ئەمجارەیان مووچەکەی بەرزکرایەوە و وادەی گرێبەستەکەشی تا ٢٠١٤ درێژکرایەوە. ھەر لەو ساڵەدا مافی نیشتەجێبوون لە ئیسپانیا درا بە مێسی. ئەمەش ڕێخۆشکەر بوو بۆ ئەوەی بتوانێت بەشداری لە خولی ئیسپانی پلە یەکدا بکات. لەو وەرزەدا ١٧ یاری لە لالیگا ئەنجامدا و ٦ گۆڵی تۆمارکرد، ٦ یاری لە خولی پاڵەوانەکان ئەنجامدا و گۆڵێکی تۆمارکرد. ئەو وەرزەی خولی ئیسپانی ھەر لە مانگی سێ و بۆ مێسی بە کۆتا ھات چونکە تووشی پێکانێکی سەخت ھات لە یاری خولی پاڵەوانەکان بەرامبەر چێڵسی. بارسێلۆناکەی فرانک ڕیکارد و ڕۆناڵدینھۆ لەو ساڵەدا نازناوی خولی ئیسپانی و خولی پاڵەوانەکانیان بەرز کردەوە.\nبەوەش بووە یەکەم یاریزان ھاتریک لە کلاسیکۆ تۆمارکرد لە دوای ئیڤان زامۆرانۆ کە لە ساڵی ١٩٩٤ تۆماری کردبوو؛ و ھەروەھا لیۆ گەنجترین یاریزانە کە گۆڵی لە کلاسیکۆدا تۆمارکردبێت. ھەر لەو وەرزەدابوو نازناوی مارادۆنای تازەی پێبەخشرا، بە تایبەت دوای تۆمارکردنەوەی گۆڵە مێژووییەکەی مارادۆنا لە یاری کۆپا دێل ڕەی بەرامبەر خیتافی لە (١٨ی نیسانی ٢٠٠٧) کە ھاوشێوەی ئەو گۆڵە بوو مارادۆنا لە جامی جیھانی ١٩٨٦ لە یاری بەرامبەر ئینگلتەرا تۆمارکرا و نازناوی جوانترین گۆڵی سەدەی پێبەخشرا.\nدوای ئەو گۆڵە دەزگاکانی ئیسپانیا مێسیان ناونا مێسی دۆنە کە زیاد لە ٦٢ مەتری بڕی و لە ٦ یاریزان دەرچوو ھاوشێوەی مارادۆنا کە بە نزیکەیی لە ھەمان دوورییەوە بوو و لە ھەمان دووریشەوە گۆڵەکەی تۆمارکرد. دوای گۆڵەکەش بەرەو ئاڵای کۆڕنە ڕای کرد ڕێک وەک ئەوەی ٢١ ساڵ پێش ئەو گۆڵە مارادۆنا کردی. دوای یارییەکە دیکۆی ھاوڕێی مێسی سەبارەت بەو گۆڵە وتی ”ئەوە جوانترین گۆڵ بوو لە ژیانمدا بینیبێتم”.\nجارێکی تر مێسی گەڕایەوە و گۆڵێکی دیکەی ھاوشێوەی مارادۆنا تۆمارکرد لە یاری بەرامبەر ئیسپانیۆل. گۆڵەکە بە دەست تۆماری کرد ھاوشێوەی ئەو گۆڵەی مارادۆنا لە چارەگی کۆتایی جامی جیھانی لە ئینگلتەرای تۆمارکرد.\nلە سەرەتای وەرزی ٢٠٠٧ – ٢٠٠٨ مێسی پێنج گۆڵی لە یەک ھەفتەدا تۆمارکرد. سەرەتا لە ١١/١٩ یاری خولی پاڵەوانەکان بەرامبەر لیۆن گۆڵێکی تۆمارکرد لەو یارییەی ٣–٠ بردیانەوە، پاشان لە ١١/٢٢ ٢ گۆڵی لە یاری بەرامبەر سیڤیلیا تۆمارکرد و و لە ١١/٢٦ دوو گۆڵی لە ڕیاڵ زاراگۆزا تۆمارکرد لەو یارییەی ٤–١ بردیانەوە؛ و گۆڵی شەشەم لە ٢٩ی ئەو مانگەدا تۆماری کرد لە بەرامبەر لیڤانتی … لە ٢٧ی شوباتی ٢٠٠٨ مێسی لە بەرامبەر ڤالەنسیا یاری ژمارە ١٠٠ی ئەنجامدا. مێسی پاڵێورا بۆ خەڵاتی باشترین ھێرشبەری فیفپرۆ،\nپاشان ڕۆژنامەکانی ئیسپانیای وەکو مارکا و ئەلمۆندۆ دیپۆرتیڤۆ و سپۆرت پێیان وابوو مێسی خەڵاتی تۆپی ئاڵتوونی بەدەست دەھێنێت و فرانز پیکنپاوەری قەیسەری ئەڵمان پشتگیری لەو پێشھاتە کرد. بەڵام کریستیانۆ ڕۆناڵدۆ نازناوەکەی بەدەست ھێنا مێسی لە مانگی سێ تووشی پێکان ھات و بۆ ماوەی ٦ ھەفتە دوورکەوتەوە، کە ئەوە چوارەم پێکانی ماسولکەکانی ڕانی ڕاستی بوو لە سێیەم وەرزیدا. کە گەڕایەوە لە پێکانەکەی دوایین گۆڵی خۆی لەو وەرزەدا تۆمارکرد لە یاری بەرامبەر ڤیاڕیاڵ. بەوەش کۆی گۆڵەکانی لەو وەرزەدا گەیاندە ١٦ گۆڵ و ١٣ گۆلیشی دروست کرد.\nدوای ڕۆیشتنی ڕۆناڵدینھۆ لە بلوگرانا، مێسی لەلایەک درێسی ژمارە ١٠ی پێبەخشرا و لەلایەکیش ئەرکێکی زیاتری پێدرا لە پێکھاتەی سەرەکی یانەکە. لە ٢٠٠٨ی تشرینی یەکەمی ١ لە یاری خولی پاڵەوانەکاندا بەرامبەر شاختار دۆنێتسک لە دوایین ٧ خولەکی یارییەکەدا ٢ گۆڵی تۆمارکرد کاتێک جێگای (تێری ھێنری) گرتەوە و شکستی گۆڕییەوە بە بردنەوە بە ئەنجامی ٢–١.\nلە یاری دوای ئەوە بەرامبەر بە ئەتلەتیکۆ مەدرید یاری کرد بە جەنگێکی دۆستانەی نێوان مێسی و ئەگوێرۆ ناوبرا. مێسی لەو یارییەدا گۆڵێکی تۆمارکرد و گۆڵێکی دیکەشی دروست کرد و سەرەنجام بەرسا ٦–١ یارییەکەی بردەوە. ھەروەھا لە یاری کلاسیکۆی بەرامبەر ڕیاڵ مەدرید گۆڵی دووەمی بۆ یانەکەی تۆمارکرد و لەو یارییەی ٢–٠ بردیانەوە. لە ساڵی ٢٠٠٨ بە کۆکردنەوەی ٦٧٨ خاڵ لە پلەی دووەمی باشترین یاریزانی جیھان ھات لە دوای کریستیانۆ ڕۆناڵدۆ.\nمێسی لەو وەرزەدا تووشی پێکانێکی ئەوتۆ نەھات و ئەمەش وای کرد بە ئاستێکی زۆر باشتر ببینرێت و ژمارەیەکی زۆری گۆڵ تۆماربکات. بەشێوەیەک لەگەڵ نزیکبوونەوەی کۆتایی وەرز گۆڵی ٣٥ ـەم و ٣٦ ـەمی خۆی لە بەرامبەر ڕیاڵ مەدرید تۆمارکرد، لەو یارییەی بارسا ٦–٢ سەرکەوتنی بەدەست ھێنا کە ئەوە قورسترین دۆڕانی ڕیاڵ مەدریدە لەوەتەی ساڵی ١٩٣٠ لە سانتیاگۆ بێرنابیۆ. مێسی دروستکەری گۆڵە مێژووییەکەی ئەندرێس ئینیێستا بوو لە یاری خولی پاڵەوانەکان بەرامبەر چێڵسی کە بەو گۆڵە بارسا گەیشتە یاری کۆتایی خولی پاڵەوانەکان لە بەرامبەر مانچێستەر یونایتد..\nلە ٥/١٣ یەکەم نازناوی کۆپا دێل ڕەی لەگەڵ بەرشلۆنە بەدەست ھێنا دوای ئەوەی لە یاری کۆتایی جامەکە بەرامبەر ئەتلەتیک بلباو گۆڵێکی دروست کرد و گۆڵێکیشی تۆمارکرد. پاشان لە ٥/٢٧ گۆڵی دووەمی کاتالۆنیای تۆمارکرد لە یاری کۆتایی خولی پاڵەوانەکان بەرامبەر مانچێستەر و نازناوی ئەو وەرزەی پاڵەوانێتییەکەیان بەرزکردەوە. ھەروەھا بووە گەنجترین گۆڵکاری خولی پاڵەوانەکان لە مێژوودا. ھەر لە پەراوێزی ئەو ئاستە بەرزەی لە خولی پاڵەوانەکان پێشکەشی کرد وەک باشترین ھێرشبەری خولەکانی ئەورووپا و باشترین یاریزانی خولەکانی ئەورووپا ھەڵبژێردرا. لەو ساڵەدا بەرشلۆنە توانی کۆپا دێل ڕەی، لالیگا، چامپیۆنز لیگ بەرزبکاتەوە و بووە یەکەم یانە بتوانێت ھەر سێ نازناوەکە بەیەکەوە بباتەوە.\nدوای بردنەوەی جامی سوپەری ئەورووپا، پیپ گواردیۆلای ڕاھێنەری بارسێلۆنا مێسی بە باشترین یاریزان دانا کە لە ژیانیدا بینیبێتی. لە ٩/١٨ مێسی گرێبەستەکەی لەگەڵ بەرشلۆنە تاوەکو ٢٠١٦ درێژکردەوە، و ھەروەھا سزای ھەڵوەشاندنەوەی گرێبەستەکەش بۆ ٢٥٠ ملیۆن یۆرۆ بەرزکرایەوە، مووچەکەشی بۆ ٩٫٥ ملیۆن یۆرۆی ساڵانە زیادکرا کە لەگەڵ زلاتان ئیبراھیمۆڤیج بوونە دوو خاوەن زۆرترین مووچە لە مێژووی لالیگا.\nدوای چوار ڕۆژ لە تازەکردنەوەی گرێبەستەکەی لە یاری بەرامبەر ڕاسینگ سانتاندێر دوو گۆڵی تۆمارکرد و گۆڵێکیشی دروست کرد. مێسی خەڵاتی تۆپی ئاڵتوونی ٢٠٠٩ی پێبەخشرا و ڕۆناڵدۆ پلەی دووەمی پێبرا بەڵام بە جیاوازییەکەی زۆری دەنگ، ٤٧٣ دەنگ بەرامبەر ٢٣٣ دەنگ. پاشان مێسی بۆ گۆڤاری فرانس فوتبۆڵ ئەو خەڵاتەی پێشکەش بە خێزانەکەی کرد و سوپاسی کردن کە ھەمیشە لە پشتی بوون.\nلە ١٢/١٩ مێسی گۆڵی بردنەوەی یاری کۆتایی جامی جیھانی یانەکانی لە بەرامبەر ئیستۆدیانتس تۆمارکرد، بەوەش بەرشە شەشەم نازناوی خۆی لە ماوەی یەک ساڵدا بەدەست ھێنا. دوای دوو ڕۆژ لەو بردنەوەیە، مێسی بە باشترین یاریزانی جیھان لەلایەن فیفاوە ھەڵبژێردرا سەرکەوت بەسەر ڕۆناڵدۆ و زاڤی و کاکا و ئینیێستا. بەوەش بووە یەکەم یاریزانی ئەرژەنتینی کە ئەو نازناوە بەدەست بھێنێت. لە ١٠ی کانوونی دووەمی ٢٠١٠ مێسی یەکەم ھاتریکی لەو وەرزەدا لە بەرامبەر تێنریفی تۆمارکرد لەو یارییەی ٥–٠ بردیانەوە.\nو لە ١/١٧ گۆڵی ژمارە ١٠٠ی خۆی بۆ بەرشلۆنە تۆمارکرد لەو یارییەی ٤–٠ لە سیڤیلیایان بردەوە. دوای ئەوە مێسی تەنیا لە پێنج یاریدا ١١ گۆڵی تۆمارکرد، گۆڵەکانیش بەرامبە ڕمەلەگا و ئەلمێریا و ڤالەنسیا و شتوتگارت و زاراگۆزا بوون. بووە یەکەم یاریزان لە مێژووی یانەکە بتوانێت ئەوە ئەنجام بدات. لە یاری بەرامبەر ئۆساسۆنا لە ٢٤ی ئازاری ٢٠١٠ مێسی یاری ژمارە ٢٠٠ی خۆی لەگەڵ بارسا بە ئەنجام گەیاند. لە ٢٠١٠ی نیسانی ٦ بۆ یەکەمجار لە ژیانیدا چوار گۆڵی لە یەک یاریدا تۆمارکرد لە بەرامبەر ئارسناڵ، لە دوای بردنەوەی بەرشلۆنە لە ئارسناڵ بە ئەنجامی ٤–١ لە خولی پاڵەوانەکان، ئارسن ڤینگەری ڕاھێنەری ئارسناڵ سەبارەت بە مێسی وتی\nلە ٢١ی ئابی ٢٠١٠ مێسی ھاتریکی تۆمارکرد لە یاری جامی سوپەری ئیسپانیا بەرامبەر سیڤیلیا و ٤–٠ بردیانەوە کە بارسا لە یاری چووندا ٣–١ تووشی شکست ھاتبوو، بەمەش مێسی نازناوی جامی سوپەری ئیسپانیای بۆ بەرشلۆنە ەبدەست ھێنا؛ و ھەروەھا لە یەکەم یاری خولی ئیسپانیدا بەرامبەر ڕاسینگ سانتاندێر دوای تەنیا ٣ خولەک لە سەرەتای یارییەکە گۆڵی پێشکەوتنی تۆمارکرد.\nمێسی درێژەی بە ئاستە نموونەیییەکەی دا لە یاری خولی پاڵەوانەکان بەرامبەر بە پاناسیناکۆس کاتێک دوو گۆڵی دروست کرد و دوو گۆڵیشی تۆمارکرد. لە ١٩ی ئەیلوولی ٢٠١٠ لە یاری بەرامبەر ئەتلەتیکۆ مەدرید تۆماس یۆفالوسی زۆر بە خراپی لە قاچی مێسی دا کە بە ئاشکرادیاربوو مەبەستی ئازارگەیاندن بوو بەو ئەفسانەیە، لێدانەکە لە خولەکی ٩٢ی یارییەکە بوو. لە سەرەتا ترسی ئەوە ھەبوو پاژنەی پێی مێسی شکاند بێت کە بەوە لانی کەم ٦ مانگ یاریزانەکە دووردەکەوتەوە لە یاریگاکان ب، ەڵام پشکنینی MRI مژدەی ئەوەیدا بە یانەکە و بە ھاندەران کە مێسی تەنیا تووشی کەمێک درز بووە و بە زوویی چاک دەبێتەوە.\nیەکەم گۆڵی خۆی لە ٢٠١١ لە بەرامبەر دیپۆرتیڤۆ لاکۆرونا لە لێدانی ڕاستەوخۆ تۆمارکرد، بەڵام جگە لەو گۆڵە وەک ھەمیشە گۆڵی بۆ ڤیا و پێدرۆ دروست کرد. مێسی خەڵاتی تۆپی ئاڵتوونی ٢٠١٠ی بردەوە و پێش ھەردوو ھاوڕێکەی زاڤی و ئینیێستا کەوت.\nدوای تەنیا دوو ڕۆژ لە بردنەوەی ئەو نازناوە لە بەرامبەر ڕیاڵ بیتس ھاتریکی تۆمارکرد.. لە یەکەم یاری قۆناغی دووەمی خولی ئیسپانیا لە یاری بەرامبەر ڕاسینگ سانتاندێر کاتێک بە لێدانی سزا گۆڵێکی تۆمارکرد درێسەکەی بەرزکردەوە و لەژێری نوسرا بوو ” ڕۆژی لەدایکبوونت پیرۆز بێت دایە ”. مێسی بەردەەوام بوو لە گۆڵ تۆمارکردن لە ھەفتەکانی دواتر بەرامبەر ئەلمێریا و ھێرکولیس؛ و ھەروەھا بەرشلۆنە ژمارەیەکی پێوانەیی تازەی تۆمارکرد کاتێک ٣–٠ شکستیان بە ئەتلەتیکۆ مەدرید ھێنا و ١٦ سەرکەوتنی یەک لە دوای یەکیان لەلالیگا مسۆگەرکرد. پاشان لە لەو یارییەی ڕیاڵ و بارسا ١–١ بەرامبەربوون، مێسی گۆڵی ژمارە ٨ی خۆی لە کلاسیکۆ تۆمارکرد.. پاشان لە ٤/٢٣ لە یاری بەرامبەر ئۆساسۆنا مێسی گۆڵی ژمارە ٥٠ی لەو وەرزەدا تۆمارکرد. پاشان لە یاری چارەگی کۆتایی خولی پاڵەوانەکان بەرامبەر ڕیاڵ مەدرید ئاستێکی مێژوویی پێشکەشکرد و دوو گۆڵی تۆمارکرد کاتێک بارسا ٢–٠ سەرکەوتنی بەدەست ھێنا. پاشان لە یاری کۆتایی خولئ پاڵەوانەکان لە وێمبڵی بە گۆڵێکی مێسی بارساسێھەم نازناوی خولی پاڵەوانەکانی لە ماوەی ٦ ساڵدا بەدەست ھێنا.\nلە ٩/٢٨ یەکەم دوو گۆڵی خۆی لە خولی پاڵەوانەکاندا بەرامبەر باتی بۆریسۆڤ تۆمارکرد و بووە دووەم گەورەترین گۆڵکاری مێژووی بەرشلۆنە، کە گۆڵەکانی گەیاندە ١٩٤ گۆل و لەگەڵ لازلۆ کوبالا یەکسانی کردەوە. پاشان لە یاری بەرامبەر ڕاسینگ ٢ گۆڵی تۆمارکرد و کوبالای بەجێھێشت. لە یاری بەرامبەر مایۆرکا گۆڵی ژمارە ٢٠٠ی خۆی تۆمارکرد و بووە دووەم گۆڵکاری مێژوویی بارسا لە لالیگا، مێسی یەکەم خۆڵی لەسەر یاریگای سان مامێس تۆمارکرد لە یارییەکەی مێژووییەکەی نێوان بەرشلۆنە و ئەتلەتیک بلباو کە لە دوایین خولەکدا مێسی گۆڵی بەرامبەری بۆ بارسا تۆمارکرد و ٢–٢ تەواوبوو. پاشان لە یاری بەرامبەر ئەیسی میلان کە ٣–٢ بردیانەوە بۆ یەکەمجار لە ژیانیدا گۆڵی لە تیپێکی ئیتاڵی تۆمارکرد.\nدەتوانین بڵێین لەم ساڵە بارسێلۆنا بێ بەختی ڕووی تێکرد، ھەر لەسەرەتای وەرزەوە لە کلاسیکۆی سوپەری ئیسپانیا تووشی دۆڕاندن ھاتن، ھەر لەھەمان وەرز لە قۆناغێکی خولی یانە پاڵەوانەکان ڕووبەڕووی ئەیسی میلان بوونەوە لەیاری چوون (٠–٢) تووشی شکست بوونەوە، بەڵام لەیاری گەڕانەوە لە کامپ نۆ بارسا بە بەھێزی گەڕایەوە و (٠–٤) توانیان بیبەنەوە و بگەنە قۆناغی داھاتوو کە مێسی دوو گۆڵی مێژوویی و ئەسیستێک بارسای سەرخست. لیۆ ڕێکەوتنامەکەی لەو ساڵەدا نوێ کردەوە لەگەڵ بارسا ھەتا ساڵی ٢٠١٨ بە ١٣ ملیۆن. لەو ساڵەدا مێسی تووشی پێکانە قورسەکەی بوو لە ئەژنۆیدا کە لەیاری خولی یانە پاڵەوانەکان بەرامبەر پاریس سان جێرمان تووشی ھات لە ٢ی ئەپڕیل. لەکاتێکدا لیۆ پێکانی ھەبوو بارسا ڕووبەروی یانەی بایرن میونخ بووەیەوە و بەئەنجامێکی چاوەڕووانکراو تووشی شکست ھاتن. مێسی لەکاتێکدا پێکانی ھەبوو بەڵام لە ٢١ یاری لالیگای ئەو وەرزە ٣٠ گۆڵی ھەبوو، کاتێک گەڕایەوە بەرامبەر یانەی ئۆساسۆنا توانی سوپەر ھاتریک (٤) گۆڵ تۆماربکات؛ و لەکۆتایی وەرزیشدا توانیان زاڵببن بەسەر پێکانەکاندا و نازناوی لالیگایان بەدەستھێنا.\nلەم ساڵەدا مێسی چەند ڕیکۆردێکی مێژوویی نوێی تۆمارکرد، بەڵام یانەکەی بەبێ ھیچ نازناوێک ساڵی بەڕێکرد. لەو ساڵەدا لە کلاسیکۆی ئیسپانیا بەرامبەر ڕیاڵمەدرید توانی ھاتریک تۆماربکات و ڕیکۆردی گۆڵکاری مێژوویی کلاسیکۆ بکات بە ناوی خۆیەوە. ھەر لەھەمان ساڵدا توانی ببێتە گۆڵکاری مێژوویی بەرشەلۆنە بە ٣٦٩ گۆڵ. لەیاری کۆتایی شای ئیسپانیا تووشی شکست ھاتن و لە جەولەی کۆتایی خولی ئیسانیی بەرامبەر ئەتلەتیکۆمەدرید تووشی شکست ھاتن و نازناوەکەیان بەدەستنەھێنا. ھەر لەو ساڵەدا جامی جیھانی ٢٠١٤ی بەڕازیل بەڕێوەچوو کە ھەڵبژاردەکەی مێسی لەو مۆندیالە ئاستێکی باشیان نیشاندا، لیۆ توانی ٤ گۆڵ بۆ ھەڵبژاردەکەی بکات و لە یارییەکان ئەرجەنتینی ڕزگاردەکرد، بەڵام لەیاری کۆتایی تووشی شکست ھاتن و مێسیش بوو بە باشترین یاریزانی مۆندیالی ٢٠١٤.\nئەم وەرزە بۆ مێسی و ھاوڕێکانی وەرزێکی مێژوویی بوو چونکە سێ نازناوە سەرەکییەکەی ئەورووپایان بەدەستھێنا. سەرەتا یەکەم یاری لالیگای ئیسپانیا بە یاری بارسێلۆنا و ئیلیچ کە لیۆ دوو گۆڵی تۆمارکرد. لەگرنگترین ساتەکانی مێسی لەم وەرزە مێژووییە توانی ببێتە گۆڵکاری مێژوویی خولی ئیسپانیا بەرامبەر سیڤیلییە بەتۆمارکردنی ھاتریک بە ٢٥١ گۆڵ، زۆرترین گۆڵ دروستکردن لە مێژوویی لالیگا کە لە لویس فیگۆی تێپەڕاند، لە یارییەکدا لە ٨ی مانگی سێ بەرامبەر ڕایۆ ڤالیکانۆ توانی ھاتریکێک لە ١١ خولەک تۆمار بکات. لە ١١ی مانگی یەک بەرامبەر ئەتلەتیکۆ مەدرید بۆ یەکەمجار سێ ھێرشبەرە مێژووییەکەی بارسا سوارێز و نەیمار بە ھاوبەشی لەگەڵ لیۆ گۆڵیان لەو یارییە تۆمارکرد لەھەمان ساڵدا بە ھەر سێکیان توانیان ١٢٢ گۆڵ تۆماربکەن کە زیاتر لە ھەر یانەیەکی ئەورووپا. لەیاری پێش کۆتایی خولی یانە پاڵەوانەکان بەرامبەر بایەرن میونخ مێسی توانی ھەموو جیھان تووشی شۆک بکات کاتێک لە ٣ خولەک دوو گۆڵی مێژوویی و گرنگ تۆمار بکات کە گۆڵی دووەمی لە تۆڕی بایرن بوو بە جوانترین گۆڵی ئەورووپا کاتێک بواتینگی بە مراوغەیەک تێپەڕاند و یارییەکە (٠–٣) بە سوودی بارسا کۆتایی ھات. لە ٣٠مانگی پێنجی ٢٠١٥ لەیاری کۆتایی شای ئیسپانیا بارسا بەرامبەر ئەتلەتیک بلباو لەو یارییەدا لیۆ توانی نمایشێکی سەرنج ڕاکێش لەپێش ھاندەران بکات کاتێک توانی دوو گۆڵ تۆماربکات و گۆڵی یەکەمی لیۆ لەو یارییە بەیەکێک لەجوانترین گۆڵەکان دادەنرێت یارییەکە (١–٣) بەسوودی بارسا کۆتایی ھات و جامەکەیان بردەوە. لە ٦ی مانگی شەشی ٢٠١٥ لەیاری کۆتایی خولی یانە پاڵەوانەکان بەرامبەر (یۆڤانتۆس) کە بارسا توانی (١–٣)یارییەکە بباتەوە بۆ جاری پێنجەم نازناوەکە بباتەوە و مێسیش بۆ جاری چوارەم لە مێژوویی خۆیدا، لەم یارییە لیۆ گۆڵی تۆمارنەکرد، بەڵام گۆڵەکان لەڕێی پاسەکانی لیۆ بوو بەتایبەت گۆڵی دووەم و گۆڵی بردنەوە کاتێک شووتێکی بەھێزی بۆ گۆڵپارێز نارد و بەڵام سوارێز گەیشتە سەری و گۆڵی بردنەوەی تۆمار کرد، لیۆ توانی بە ١٠ گۆڵ ببێتە گۆڵکاری خول و بە ٦ ئەسیست ببێتە زۆرترین گۆڵدروستکەری خولی یانە پاڵەوانەکان، لەبەر ئەم دەست کەوتانەش خەڵاتی باشترین یاریزانی ئەورووپای پێدرا بۆ جاری دووەم لەمێژوویدا.\nلە دەستپێکی وەرزی نوێدا مێسی لە یاری جامی سوپەری ئەورووپی بەرامبەر سیڤیلیا توانی لەو یارییەدا دوو گۆڵ بەلێدانی ڕاستەوخۆ تۆماربکات و یارییەکەش (٤–٥) لەسوودی بارسا کۆتایی پێھات. لەدوای ئەمە بەرامبەر ئەتلەتیک بلباو لەجامی سوپەری ئیسپانیا تووشی شکست ھاتن و جامەکەیان لەدەستدا. لە ١٦ی مانگی ئەیلوول توانی بگاتە ١٠٠ یاری لە خولی یانە پاڵەوانەکان بە کەمترین تەمەن. لە ٢٦ی ھەمان مانگ مێسی تووشی پێکانێکی قورس ھاتەوە لە ئەزنۆیدا کە وای کرد شەش بۆ ھەشت ھەفتە لەیاری داببرێت. لە ٢١ی تشرینی دووەم لەیاری کلاسیکۆ بەرامبەر ڕیاڵمەدرید گەڕایەوە و گێمی دووەم ھاتە ناو یاری و گۆڵی چوارەم لەڕێگەی لیۆ تۆمارکرا و یارییەکە (٠–٤) لەسوودی بارسا کۆتایی ھات. خۆشترین ساتەکان لەم وەرزە بۆ مێسی وەرگرتنی خەڵاتەکانی تۆپی ئاڵتوون و باشترین یاریزانی ئەورووپا و باشترین یاریزانی لالیگا بوو کە لیۆ توانی بۆ پێنجەم جار لەمێژوودا تۆپی ئاڵتوونی بباتەوە، کە ئەمەش وای کرد ببێتە یەکەم یاریزان لەمێژوودا زۆرترین بالۆن دۆر بباتەوە و شکاندنی زۆر ئەستەمە.. لەقۆناغی ١٦ی چامپیۆنس لیگ بەرامبەر (ئەرسیناڵ) مێسی توانی لەیاری یەکەم ٢ گۆڵ تۆمار بکات و لەیاری دووەمیش گۆڵێک بکات. بەڵام لەم وەرزە لیۆ لەچامپیۆنس لیگ لەقۆناغی ٨ نەیانتوانی بەربەستی ئەتلەتیکۆ مەدرید ببڕن و لەو قۆناغە ماڵاواییان کرد. لەم وەرزەدا لیۆ لەگەڵ یانەکەی توانی دوو نازناو بباتەوە ئەویش نازناوی خولی ئیسپانی و شای ئیسپانی کە بەرامبەر سیڤیلییە (٠–٢) سەرکەوتن و لەیارییەکەدا مێسی دوو گۆڵی دروست کرد و کۆتاییان بەو وەرزە ھێنا و لەمانگی ٨ ڕووبەڕووی سیڤیلییە دەبنەوە لەیاری کۆتایی سوپەری ئیسپانیا.\nلە ٩/٣ مێسی دووبارە بانگھێشتی ئارجەنتین کرایەوە لە پاڵاوتنەکانی جامی جیھانی ٢٠٠٦ لەو یارییەی دۆڕان بە پاڕاگوای. لە ٢٨ی ئازاری ٢٠٠٩ لە یاری پاڵاوتنەکانی جامی جیھانی ٢٠١٠ بەرامبەر ڤەنزوێلا بۆ یەکەمجار مێسی درێسی ژمارە ١٠ی پۆشی، ئارجەنتین ٤–٠ یارییەکەی بردەوە و مێسی گۆڵی یەکەم تۆمارکرد.\nلە ١٧ی تشرینی دووەمی ٢٠١٠ لە یارییەکی دۆستانەدا و لە کلاسیکۆی جیھان مێسی لە دوایین خولەکدا گۆڵی بردنەوەی لە ھەڵبژاردەی بەڕازیل تۆمارکرد، کە یەکەم گۆڵی ئەو یاریزانە بوو لە بەرامبەر بەڕازیل. مێسی دووبارە لە دوایین خولەکدا گۆڵی بردنەوەی بۆ ئارجەنتین تۆمارکرد لە یاری دۆستانەی بەرامبەر پۆرتوگال کە ٢–١ بردیانەوە.\nمێسی لە کۆتایی وەرزی ٢٠٠٥ – ٢٠٠٦ تووشی پێکان ھاتبوو بۆ ماوەی دوو مانگ و ترسی ئەوە ھەبوو نەتوانێت بەشداری لە جامی جیھانی ٢٠٠٦ بکات. بەڵام لە وادەی خۆیدا لە پێکانەکەی چاک بووەوە و بانگھێشتی تانگۆ کرا بۆ جامی جیھانی. لە یەکەم یاری ئارجەنتین لە پاڵەوانێتییەکە بەرامبەر کۆت دیڤوار مێسی تەنیا بینەربوو لەسەر کورسی یەدەگ و ئارجەنتین یارییەکەی بردەوە. لە دووەم یاری بەرامبەر سربیا و مۆنتینیگرۆ مێسی بەشداری کردوو بووە گەنجترین یاریزان کە لە جامی جیھانی یاری بۆ ئارجەنتین کردبێت کاتێک لە خولەکی ٧٤ جێگای ماکسی ڕۆدریگێزی گرتەوە. گۆڵێکی بۆ ھێرنان کریسپۆ دروست کرد و و گۆڵی شەشەمی یارییەکەی تۆمارکرد لەو یارییەی ٦–٠ بردیانەوە، بەوەش بووە بچووکترین یاریزان کە بە ماوەیەکی کەم دوای ھاتنە ناوەوەی گۆڵی تۆمار کردبێت؛ و بووە شەشەم بچووکترین یاریزان کە گۆڵی لە جامی جیھانی تۆمارکردبێت.\nمێسی لە یاری بەرامبەر ھۆڵەندا لە پێکھاتەی سەرەکیدا بوو بەڵام یارییەکە (٠–٠) بەکۆتا ھات. پاشان لە یاری بەرامبەر مەکسیک لە خولەکی ٨٤ بەشداریکرد و گۆڵێکی تۆمارکرد بەڵام بە بیانووی ئۆفساید ڕەتکرایەوە پاشان لە کاتی زیادکراو بە گۆڵێکی مێژوویی ماکسی ڕۆدریگێز ئارجەنتین (٢–١)یارییەکەی بردەوە. دوای تەواوبونی کاتی ئاسایی (١–١). لە یاری چارەگی کۆتاییدا بەرامبەر ئەڵمانیا خۆزێ پیکەرمانی ڕاھێنەر، مێسی لەسەر کورسی یەدەگ ھێشتەوە و بەشداری پێنەکرد. سەرەنجام بە لێدانەکانی سزای یەکلاکەررەوە ئەڵمانیا یارییەکەی بردەوە و ئارجەنتین ماڵاوایی کرد.\nسەرەتا بارسێلۆنا ڕازی نەبوو ڕێگا بە مێسی بدات بەشداری لە ئۆڵۆمپیادی ساڵی ٢٠٠٨ بکات، بەڵام مێسی قسەی لەگەڵ پیپ گواردیۆلا کرد کە تازە بووەوە ڕاھێنەری بارسێلۆنا و ڕەزامەندی ئەوی بەدەست ھێنا. مێسی گۆلی یەکەمی بۆ ئارجەنتین تۆمارکرد بەرامبەر کۆتدیڤوار کاتێک (٢–١) بردیانەوە. پاشان لە یاری بەرامبەر ھۆڵەندا گۆڵێکی تۆمارکرد و و گۆڵێکی بۆ ئەنخل دی ماریا دروست کرد لە کاتی زیادکراودا. پاشان شکستیان بە بەڕازیل ھێنا ٣–٠ و لە یاری کۆتایدا گۆڵێکی بۆ ئەنخل دی ماریا دروست کرد و ئارجەنتین شکستی بە نێجیریا ھێنا و مەدالیای ئاڵتوونی بردەوە.\nمێسی لە یەکەم یاری ئارجەنتین لە جامی جیھانی تا کۆتایی یاری کرد لەو یارییەی (١–٠) لە نێجیریایان بردەوە. چەندین جار نزیک بوو لە تۆمارکردنی گۆڵ بەڵام ئینییامای گۆڵپارێز ھەموویانی ڕەتکردەوە. لە دووەم یاریدا (٤–١) شکستیان بە کۆریا ھێنا و مێسی یارمەتی ھیگواینیدا بۆ ئەوەی لەو یارییە ھاتریک تۆماربکات. پاشان لە یاری بەرامبەر یۆنان مێسی کاپتنی ئارجەنتین بوو، یارییەکەیان (٢–٠) بردەوە و مێسی وەک باشترین یاریزانی یارییەکە دەست نیشانکرا. لە قۆناغی ١٦ دا، دروسکەری گۆڵێک بوو بۆ کارلۆس تێڤێز لەو یارییەی ئارجەنتین (٣–١) سەرکەوتنی بەدەست ھێنا. تا ئەو کاتە ئارجەنتین ئاستێکی زۆر بەرزی لە جامی جیھانی پێشکەش کردبوو. بەڵام لە قۆناغی چارەگی کۆتایی تووشی شکستێکی مێژوویی ھات بەرامبەر ئەڵمانیا و (٤–٠) شکستیان خوارد و ماڵاواییان کرد.\nمێسی بەشداری لە کۆپا ئەمریکای ٢٠١١ کرد بەڵام شکستی ھێنا لەوەی بتوانێت ھیج گۆڵێک تۆماربکات لە بەرامبەردا سێ گۆڵی دروست کرد؛ و ھەروەھا لە یاری بەرامبەر بۆلیڤیا و کۆستاریکا بە باشترین یاریزان دەست نیشانکرا. ئارجەنتین لە قۆناغی چارەگی کۆتایی بە لێدانەکانی سزای یەکلاکەرەوە دۆڕا بە ئۆرۆگوای و ماڵاوایی کرد.\nلە ساڵی ٢٠١٢ مێسی توانی لە ٩ یاری بۆ ھەڵبژاردەکەی ١٢ گۆڵ تۆماربکات، توانی ڕیکۆردەکەی گابرێل باتیستوتا بشکێنێت کە لەساڵێکدا زۆرترین گۆڵ بۆ تانگۆ تۆمار بکات. لەڕێکەوتی ٢٩ی مانگی دووی ٢٠١٢ بەرامبەر ھەڵبژاردەی سویسرا مێسی توانی ھاتریک تۆماربکات، ھەر لەھەمان ساڵ توانی بەرامبەر گواتیمالاش ھاتریکێکی تر تۆماربکات و لەیاری سوپەرکلاسیکۆ کەبەرامبەر بەڕازیلبوو ھاتریکێکی مێژوویی تۆماربکات.\nلەم جامی جیھانیە لیۆ توانی ئاستێکی بەرز پێشکەش بکات لەگەڵ ھەڵبژاردەکەی، یەکەم یاری لەجامی جیھانی بەرامبەر ھەڵبژاردەی بۆسنە لیۆ توانی بەگۆڵێک یارمەتی ھەڵبژاردەکەی بدات و یارییەکە (١–٢) ببەنەوە. لەیاری دووەمدا بەرامبەر ھەڵبژاردەی ئێران مێسی توانی لەدوا ساتەکاندا گۆڵێکی مێژوویی بۆ ھەڵبژاردەکەی تۆماربکات و سەرکەوتنی بۆ بەدەستبێنێت. لەیاری سێیەمدا توانی دوو گۆڵ لەھەڵبژاردەی نەیجیریا بکات و یارییەکە (٢–٣) ببەنەوە. لەقۆناغی ١٦ بەرامبەر سویسرا مێسی لەکۆتا ساتی یارییەکەدا بەئەسیستێک توانی گۆڵی بردنەوە بۆ ھەڵبژاردەکەی دروستبکات و بگەنە قۆناغی ٨، لەم قۆناغە بەرامبەر بەلجیکا ڕووبەڕوبونەوە یارییەکە (٠–١) لەسوودی تانگۆ کۆتایی ھات. لەیاری پێش کۆتایی بەرامبەر ھۆڵەندا یارییەکە بەبێ گۆڵ کۆتایی ھات و یارییەکە چووە لێدانە سزاکان و لیۆ بەیەکەم لێدانی سزا گۆڵی کرد و (٢–٤) لەسوودی تانگۆ کۆتایی ھات و توانیان بگەنە قۆناغی کۆتایی. لەیاری کۆتاییدا بەرامبەر ئەڵمانیا بوونەوە و لەگێمێکی یارییەکە مێسی ٣ ھەوڵی گۆڵی دا و بەڵام دانەیەک بەبیانووی ئۆفساید ڕەتکرایەوە، یارییەکە بەبێ گۆڵ چووە گێمی کاتی زیادکراو، لەگێمی زیادکراوی دووەم بەگۆڕانکارییەکی ئەڵمانیا ماریۆ گۆتزە گۆڵێکی تۆمارکرد لە کاتێکی کوشندە بەھۆی ئەمەوە ھەڵبژاردەکەی لیۆ بێ بەش بوون لەجامی جیھانی، بەڵام مێسی بەباشترین یاریزانی جامی جیھانی ٢٠١٤ ھەڵبژێردا بە تۆمارکردنی ٤ گۆڵ و ئەسیستێک و زۆر مراوغەی سەرکەوتوو و زۆرترین چانسی گۆڵکردن.\nلە پاڵەوانێتی کۆپا ئەمریکا جارێکی تر ھەڵبژاردەکەی لیۆ لەیاری کۆتایی تووشی شکست بووەیەوە. لەیاری یەکەمی کۆپا ئەمریکا بەرامبەر پاراگوای یارییەکە (٢–٢) کۆتایی پێھات لیۆ توانی گۆڵێک بکات و گۆڵێکیش دروست بکات و بەباشترین یاریزانی یارییەکە دەستنیشان کرا. مێسی لەیاری ئۆرۆگوایی لەیاری دووەم توانی ئاستێکی بەرز پێشکەش بکات و یارییەکە (٠–١) کۆتایی پێ بێت و لیۆ بۆ دووەم جار خەڵاتی باشترین یاریزانی یارییەکەی پێ بەخشرا. لەقۆناغی ٨ بەرامبەر کۆڵۆمبیا توانیان بەلێدانەکانی سزا (٤–٥) تانگۆ براوە ببێت، لە یاری پێش کۆتایی بەرامبەر پاراگوای لیۆ توانی سێ گۆڵ بۆ ھەڵبژاردەکەی دروستبکات و بە (١–٦) تانگۆ بگاتە یاری کۆتایی. لەیاری کۆتایی کۆپا ئەمریکا بەرامبەر چیلی مێسی دیسان نەیتوانی جامەکە بباتەوە بۆ ھەڵبژاردەکەی بەلێدانە سزاکان (١–٤) چیلی براوە بوو، بەڵام مێسی توانی لێدانی سزای یەکەم تۆماربکات و بەڵام یاریزانەکانی تر نەیانتوانی سەرکەوتووبن.\nلیۆ لەم پاڵەوانێتییەدا لەگەڵ ھەڵبژاردەکەی بەئاستێکی نایاب دەرکەوت، لەیاری یەکەمدا بەرامبەر ھەڵبژاردەی چیلی بەھۆی پێکانەوە ڕاھێنەر یاری بەسەرکی پێنەکرد و یارییەکەش (١–٢) بەسوودی تانگۆ کۆتایی ھات. لەیاری دووەمدا بەرامبەر ھەڵبژاردەی پەنەما لیۆ لەگێمی یەکەم لەسەر کورسی یەدەگ بوو بەڵام گێمی دووەم بەشداریکرد و توانی ھاتریک تۆماربکات لەماوەی ١٩ خولەک. لە ١٨ی مانگی ٦ لەقۆناغی ٨ بەرامبەر ھەڵبژاردەی ڤەنزوێلا، مێسی توانی دوو ئەسیست و گۆڵێک ھەڵبژاردەکەی سەربخات بۆ پێش کۆتایی کە بەو گۆڵە گۆڵەکانی لەگەڵ گابرێڵ باتیستوتای ھاونیشتمانی یەکسانکردەوە ٥٤ گۆڵ. لەیاری پێش کۆتایی بەرامبەر ھەڵبژاردەی ئەمریکای خاوەن یاریگا لیۆ دیسان چەند ڕیکۆردێکی نوێی تۆمارکرد، کەلەناو یارییە بە دوو ئەسیست و گۆڵێک ھەڵبژاردەکەی گەیاندە یاری کۆتایی، بەو گۆڵە کۆی گۆڵەکانی لەگەڵ تانگۆ گەیاندە ٥٥ گۆڵ و پێش باتیستوتا کەوت وەک گۆڵکاری مێژوویی و بە ١٢ ئەسیست یەکەم گۆڵدروستکەری مێژووییە لەکۆپا ئەمریکا.\nبابەتی سەرەکی: کۆپا ئەمریکای ٢٠١٩\nلە پاڵەوانییەتی کۆپا ئەمریکا ٢٠١٩دا، ئەرجەنتین کەوتبووە کۆمەڵەی کۆڵۆمبیا، پاڕاگوای و قەتەڕ (کەوا وەک مێوان بەشداربوون). مێسی بەشداری گشت یارییەکانی کۆمەڵەی گرووپەکانی کرد، ئەرجەنتین بردنەوەیەک و دۆڕانێک و یەکسانبوونێکی بەرامبەر قەتەڕ، کۆڵۆمبیا و پاڕاگوای بەدەستھێنا و بە پلەی دووەم بە ٤ خاڵ سەرکەوت بۆ قۆناغی ھەشت. لەم قۆناغەدا تانگۆ بەرامبەر ڤەنزوێلا ٢–٠ سەرکەوتنی بەدەستھێنا و سەرکەوت بۆ یاری پێشکۆتایی. مێسی گوتی کە ئەمە باشترین کۆپا ئەمریکا نەبووە بۆ من بەھۆی تۆمارنەکردنی گۆڵ زۆر. لە یاری پێشکۆتایی، ئەرجەنتین کەوتە بەرامبەر بەڕازیل و یارییەکەیان دۆڕاند. دوای یارییەکە مێسی لێدوانی توندی دژی فیدراسیۆنی تۆپی پێی ئەمریکا دا و بە لایەنگری تۆمەتباری کردن، کە لە ئەنجامدا بۆ سێ یاری ڕاگیرا و سزای دارایی بەسەردا سەپێنرا. دوایین یاری ئەرجەنتین لە کۆپا ئەمریکا بەرامبەر چیلی بوو. لەم یارییەدا مێسی کارتێکی سووری وەرگرت بەھۆی پێکدانانیان لەگەڵ یاریزانی چیلی مێدێل، بەڵام ئەرجەنتین توانی یارییەکە بە ئەنجامی ٢–٠ بباتەوە و پلەی سێیەم مسۆگەر بکات، ھەرچەندە مێسی ئامادەنەبوو بەشداری ئاھەنگێڕانەکە بکات چونکە بە گوتەی خۆی «نەیدەویست لەم شەرمەزارییەی کە کۆپا ئەمریکا ھەیبوو بەشداربێت».\nکووپا ئەمریکای ٢٠٢١[دەستکاری]\nجامی کووپا ئەمریکای ٢٠٢١ لە وڵاتی بەڕازیل بەڕێوەچوو لەم پاڵاوانێتییەدا ھەڵبژاردەی ئەرژەنتین توانی ئاستێکی باش پێشکەش بکات. ھەڵبژاردەکە کەوتە کۆمەڵەی ئەی. لە یارییەکانی کۆمەڵەکان لە یەکەم یاری خۆیدا ئەرژەنتین ڕووبەڕووی چیلی بوو وەوە، لەم یارییە میسی توانی لە خولەکی " ٣٣ " گۆڵی سەرکەوتنی ھەڵبژاردەکەی تۆمار بکات. یاری دووەمی ئەرژەنتین بەرامبەر ھەڵبژاردەی تۆپی پێی ئوروگوای بوو توانی سەرکەوتن بەدەست بھێنێت بە ئەنجامی (١–٠)یارییەکەیان بردەوە میسی نەی توانی گۆڵ تۆمار بکات. لە یاریی سێیەمی ئەرژەنتین کە بەرامبەر ھەڵبژاردەی تۆپی پێی بۆلیڤیا توانی سەرکەوتنێکی گەروە بەدەست بھێنێت دوای ئەوەی بە ئەنجامی (٤–١)یارییەکەی بردەەوە میسی لەم یارییەدا توانی دوو گۆڵ لە خولەکەکانی "٣٣" (بە لێدانی سزا)"٤٢". تۆمار بکات. ھەروەھا لە یاریی قۆناغی ھەشت ئەرژەنتین ڕووبەرووی ھەڵبژاردەی تۆپی پێی ئێکوادۆر بوو وەوە بە ئەنجامی (٣–٠) سەرکەوتنی بەدەست ھێنا. لەم یارییە میسی لە خولەکی "٣"زیادکراوی تایمی دووەم توانی گۆڵیک تۆمار بکات. ھەڵبژاردەی ئەرژەنتین لە یاریی کۆتایی جامی کووپا ئەمریکا توانی نازناوەکە بەدەست بھێنێت . میسی بووە باشترین یاریزان و گۆڵکاری پاڵاوانێتییەکە بەمەش میسی یەکەم نازناوی لەگەڵ ھەڵبژاردەکەی بەدەست ھێنا.\n٥ نازناوی کۆپا دێل ڕەی: (٢٠٠٨–٢٠٠٩)، (٢٠١١–٢٠١٢)، (٢٠١٤–٢٠١٥)، (٢٠١٥–٢٠١٦)، (٢٫١٦–٢٠١٧)، (٢٠١٧–٢٠١٨)، (٢٠٢٠--٢٠٢١)\n١ مەدالیای ئاڵتوونی ئۆڵمپی: ٢٠٠٨\n٧ تۆپی ئاڵتوونی: ٢٠٠٩–٢٠١٠–٢٠١١–٢٠١٢–٢٠١٥–٢٠١٩–٢٠٢١\n١ تۆپی ئاڵتوونی فرانس فوتبۆڵ: ٢٠٠٩\n٨ پێکھاتەی نموونەیی جیھانی فیفا: ٢٠٠٨، ٢٠٠٩، ٢٠١٠، ٢٠١١، ٢٠١٢، ٢٠١٣، ٢٠١٤، ٢٠١٥\n١ نازناوی باشترین یاریزانی ئەورووپای خوار ٢١ ساڵ: ٢٠٠٧\n٣ نازناوی گۆڵکاری خولی ئیسپانی: ٢٠٠٩–٢٠١٠ و ٢٠١١–٢٠١٢ و ٢٠١٢–٢٠١٣\n٣ پێڵاوی ئاڵتوونی ئەورووپا (گۆڵکاری گشت خولەکانی ئەورووپا): ٢٠١٠ و ٢٠١١ و ٢٠١١–٢٠١٢ و ٢٠٠٩–٢٠١٠\n٣ نازناوی پێکھاتەی نموونەیی ویفا: ٢٠٠٨، ٢٠٠٩، ٢٠١٠\n٤ نازناوی پێکھاتەی نموونەیی فیفپرۆ لەسەر ئاستی جیھان: ٢٠٠٧، ٢٠٠٨، ٢٠٠٩، ٢٠١٠\n١ نازناوی تۆپی ئاڵتوونی جامی جیھانی یانەکان: ٢٠٠٩\n٢ نازناوی ئۆنز دی ئۆر (پلەی دووەمی تۆپی ئاڵتوونی): ٢٠٠٩، ٢٠١٠\n١ نازناوی ئاڵتوونی توتۆ سپۆرت: ٢٠٠٥\n١ نازناوی باشترین یاریزانی ساڵ لەلایەن فێفا ۲۰۱۹\nیەکەم یاریزان لە مێژوودا زۆرترین تۆپی ئاڵتوون بباتەوە: ٧ جار لە(٢٠٠٩),(٢٠١٠),(٢٠١١),(٢٠١٢),(٢٠١٥),(٢٠١٩)(٢٠٢١)\nگۆڵکاری مێژوویی یارییە دۆستانەکانی ئەرجەنتین: ٢٧ گۆڵ\nزۆرترین جار بووە بە باشترین یاریزانی یارییەکانی #کۆپا ئەمریکا: ٦ جار لە ٢٠١١، ٢٠١٥\nزۆرترین جار بووە بە باشترین یاریزانی یارییەکان لە جامی جیھانیی ٢٠١٤: ٤ یاری\nزۆرترین گۆڵ لە نیوەی یارییەکانی لالیگا: ٢٢ گۆڵ\nزۆرترین گۆڵ لە پاڵەوانێتی جامی سوپەری ئەورووپی: ٣ گۆڵ\nزۆرترین گۆڵ بۆ ھەڵبژاردەی ئەرجەنتین لە یارییەکانی پاڵاوتن: ١٠ گۆڵ\nزۆرترین گۆڵ بۆ ھەڵبژاردەی ئەرجەنتین لە یارییە دۆستانەکان: ٢٧ گۆڵ\nیەکەمین یاریزانی مێژووە بتوانێت لە ٧ یاری کۆتایی جامی شا گۆل تۆماربکات: ٩ گۆڵ\nیاری و گۆڵ، وەرز و خولەکان\nخوولی یانە پاڵەوانەکانی ئەورووپا\n^ "FIFA World Cup Russia 2018: List of Players: Argentina" (PDF). FIFA. 15 July 2018. p. 1. Archived from the original (PDF) on 11 June 2019. ١١ی حوزەیرانی ٢٠١٩ لە وەیبەک مەشین، ئەرشیڤ کراوە.\n^ "2018 FIFA World Cup Russia: List of players: Argentina" (PDF). FIFA. 15 July 2018. p. 1. Archived from the original (PDF) on 19 June 2018. Retrieved 13 October 2018. ١٩ی حوزەیرانی ٢٠١٨ لە وەیبەک مەشین، ئەرشیڤ کراوە.\n^ "Lionel Messi". PSG. Retrieved 23 August 2021.\n^ "وەشانی ئەرشیڤکراو". Archived from the original on ١٥ی تەممووزی ٢٠١٣. Retrieved ٤ی ئابی ٢٠١٣. Check date values in: |accessdate=, |archivedate= (help) ١٥ی تەممووزی ٢٠١٣ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ٢٣ی تەممووزی ٢٠١٤. Retrieved ٤ی ئابی ٢٠١٣. Check date values in: |accessdate=, |archivedate= (help) ٢٣ی تەممووزی ٢٠١٤ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ٤ی تشرینی یەکەمی ٢٠١٣. Retrieved ٤ی ئابی ٢٠١٣. Check date values in: |accessdate=, |archivedate= (help) ٤ی تشرینی یەکەمی ٢٠١٣ لە وەیبەک مەشین، ئەرشیڤ کراوە.\n^ گۆڤاری تایم، http://www.time.com/time/specials/packages/article/0,28804,2111975_2111976_2112092,00.html ١٤ی ئابی ٢٠١٣ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ٤ی ئازاری ٢٠١٦. Retrieved ٤ی ئابی ٢٠١٣. Check date values in: |access-date=, |archive-date= (help) ٤ی ئازاری ٢٠١٦ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ١٨ی تشرینی یەکەمی ٢٠١٥. Retrieved ٤ی ئابی ٢٠١٣. Check date values in: |accessdate=, |archivedate= (help) ١٨ی تشرینی یەکەمی ٢٠١٥ لە وەیبەک مەشین، ئەرشیڤ کراوە.\n^ "وەشانی ئەرشیڤکراو". Archived from the original on ٦ی ئابی ٢٠١٣. Retrieved ٤ی ئابی ٢٠١٣. Check date values in: |accessdate=, |archivedate= (help) ٦ی ئابی ٢٠١٣ لە وەیبەک مەشین، ئەرشیڤ کراوە.\nوەرگیراو لە «https://ckb.wikipedia.org/w/index.php?title=لیۆنێل_مێسی&oldid=944053»\nئەو کەسانەی بە تۆمەتی ساختەکاری سزا دراون\nئەو کەسانەی ناویان لە کاغەزەکانی پەنەمادا هاتووە\nئەم پەڕەیە دواجار لە ١٤:١١ی ٣ی ئایاری ٢٠٢٢ نوێ کراوەتەوە.


زرێپۆشەکەی مارسدیس خرایە روو\n17/8/2020 01:30 PM\nکۆمپانیای تیۆنینگی «ئینکاس» ئۆتۆمبێلە نوێیەکەی مارسدیس واتە AMG G63ـی کردووە بە لیمۆزینێکی زرێپۆش کە دەتوانێ سەرنشینەکان لە مەترسی پێکدادان بپارێزێت. رواڵەتی ئەم ئۆتۆمبێلە هاوشێوەی ئۆتۆمبێلە بەرزەکانی "ئافرۆد/ offRoad"ـە بەڵام درێژاییەکی هاوشێوەی مۆدێلی لیمۆزینە. کەوابوو ئەم بەرهەمە نوێیەی مارسدیس تێکەڵاوێکە لە ئافرۆد و لیمۆزین.\nمەبەست لە دیزاینکردنی مارسدیس AMG G63 پاراستنی گیانی سەرنشینان بووە. هەر بۆیە کارناسان ئەم ئۆتۆمبێلەیان کرد بە لمۆزین. ئەمە دوایین جارە کە کۆمپانیای ئینکاس مۆدێلی مارسدیس بێنزی کلاسی G بکەن بە ئۆتۆمبێلێکی لیمۆزینی دژەفیشەک. ناوەوەی ئەم ئۆتۆمبێلە زۆر بەرفراوان و تەنانەت سەرنشینان ئەتوانن بە ئاسوودەیی ئیسراحەتی تیان بکەن.\nجگە لە بوونی شوێنی پێویست بۆ ئیسراحەت، سەرنشینەکان لە ناوەوەی ئۆتۆمبێلەکە لە بەرانبەر هێرشی هێرشبەراندا لە شوێنێکی ئارامدا جێگیر دەبن کە تەنها ئۆتۆمبێکە لۆکس و گرانباییەکان دەتوان پێشکەشی مشتەرییەکانی خۆیانی بکەن. ناوەوەی ئەم مۆدێلەی مارسدیس بە کورسی تاکەکسی چەرم کە سیستەمی فێنککەرەوە و گەرمگەرەوەی و هەیە، دیزاین کراوە.\nبۆ جیاکردنەوەی شوێنی دانیشتنی سەرنشیان و سایەقی ئۆتۆمبێلەکە، دیوارێکی شووشەیی کارەبایی بەکارهاتووە کە رۆڵی تەلەفیزیۆنیش دەبینێت و هەروەها شاشەیەک بۆ ئەوەی بتوانی لەوێوە رێکخستن بۆ ئیمکاناتی ناو ئۆتۆمبێکە بکەیت. ئەم ئۆتۆمبێلە هەر وەک باس کرا دژەفیشەکە و لە بەرانبەر فیشەکی کالیبر 7/62 میلی‌مەتر خۆراگری هەیە. بزوێنەری ئەم ئۆتۆمبێلە قەبارەی 4 لیترە و توانای بەرهەمهێنانی 585 ئەسپەهێز وزەی هەیە.\nئینکاس هێشتا نرخی مارسدیس AMG G63ـی رانەگەیاندووە، بەڵام بەدڵنیاییەوە ئەم ئۆتۆمبێلە هەرزان نابێت. زنجیرەی پێشووی مارسدیس بێنزی کلاسی G نرخەکەی نزیکەی 1/2 ملیۆن دۆلار بوو؛ کەوابوو نرخی ئەم مۆدێلە نوێیە لە باشترین حاڵەتدا هەندێک لە 1/2 ملیۆ دۆلار زیاتر ئەبێت.


سەرۆکی، هاتنەکا ئاسایی کرە سەرەدانەکا سەرەکی* – ARTICLE رۆژ\nئه‌یلول 1, 2021 ئه‌یلول 1, 2021 بەڕێوەبەری ماڵپەر\nبەرسپێدەیا شەمبیێ (٢٨) ڤێ هەیڤێ سەرۆك کۆمارێ فەرەنسا، ئیمانوێل ماکرۆن گەهشتە بەغداد بۆ بەشداریکرنێ د (لووتکەیا بەغداد بۆ هەڤکاری و هەڤبەشیێ)دا. پاشی د کۆنگرەیەکا رۆژنامەڤانیدا گۆت: “ئێڤاری دێ چمە هەولێرێ بۆ دیتنا سەربازێن فەرەنسی، دێ چمە مووسڵ پشتەڤانیێ بۆ خەلکێ وێ دیارکەم، دێ نوونەرێن پێکهاتەیێن مەسیحی بینم و پەیمانا پێگیریێن گرنگ دەم، هەروەسا دێ شێم جارەکا دی نوونەرێن سونییان بینم، پاشی دێ دەسەڵاتا کوردی و جەنگاوەرێن کورد ژی بینم و دێ هەڤسۆزی و پشتەڤانیا فەرەنسا بۆ ئێزیدییان دەربڕم.” ئانکو هاتنا وی بۆ هەولێرێ دپەراوێزا سەرەدانا وی یا بەغدادا بوو و ل گۆر رێزبەندیا وی دیارکری؛ دیتنا دەسەڵاتدارێن کورد دوماهی خال بوو (پەراوێزا پەراوێزێ بوو).\nلێ سەرۆکێ کوردستانێ، نێچیرڤان بارزانی ئەڤ هاتنە ب دەرفەت زانی. پرۆتۆکۆڵەکێ شاهانەیێ پێشوازیێ ئامادەکر، دا مێڤانپەروەرییا کوردان نیشانی سەرۆكێ فەرەنسا بدەت و ب رێکا وی نیشانی گەلێ فەرەنسا و جیهانێ بدەت، بۆ پتر راکێشانا سەرنج و سۆزا وان. سەرۆکێ کوردستانێ ب ڤێ پێنگاڤێ هاتنەکا ئاسایی کرە بوویەرەکا مەزن و بەرگێ سەردانەکا سەرەکی کرە بەر. لێ مخابن گرنگییا ڤێ دەسپێشخەرییا سەرۆك نێچیرڤان نەهاتە بەحسکرن. “شرۆڤەکاران” پتر بەحسا دیرۆك و گرنگییا “پەیوەندیێن” کورد و فەرەنسیان کرن. دا بێژی سوبە فەرەنسا دێ دەولەتا کوردستانێ چێکەت. دبەرامبەردا سەرۆکێ فەرەنسا کو زێدە گرنگی ب هاتنا هەولێرێ نەدای، ژ ڤان “شرۆڤەکاران” وەفادارتربوو. هیچ نەبیت ل داویێ ب تویتەکێ گیربوویێ سادە پەسن دان و گۆت: “سوپاس نێچیرڤانێ عەزیز”.\nئەڤ گۆتارۆکە بەری چەند دەمژمێران ل (www.gavnews.net) هاتیە بەڵاڤکرن.\nگووتار یاهاتیە خواندن: 683


تایبەت کردنى شەوی بەرات بە زیکر و دوعا و قورئان خوێندن بیدعەیە: ماڵپەڕی وەڵامەکان\nبیروباوه‌ڕ307قورئانی پیرۆز114پێغەمبەری خودا40فەرموودە23پاك و خاوێنى240نوێژ347ڕۆژوو401زەکات و سەرفیترە61حەج و عومرە112ئه‌حكامه‌كانى جه‌نازه104ژنهێنان و خێزان266ئافرەتان147گەنجان و لاوان116سوێند و نەزر و کەفارەت23دوعا و پاڕانه‌وه86سيحر و جادوو37تاوانه‌كان76کار و بازرگانی82خواردن و خواردنەوە28وه‌ڵامى گومانه‌كان74ئادابەکان85مافەکان21تەزکیەى نەفس87زانست و بانگەواز84هەمەجۆر191پزیشکى77فیقهی ئاسانپرسیار و وەڵامی دەنگی22\nبیروباوه‌ڕبیدعە و داهێنراوەکانتایبەت کردنى شەوی بەرات بە زیکر و دوعا و قورئان خوێندن بیدعەیە\nتایبەت کردنى شەوی بەرات بە زیکر و دوعا و قورئان خوێندن بیدعەیە\nخەڵکانێک لە شەوی (15) شەعباندا (شەوی بەرات) خەریکى هەندێ زیکر و دوعا و خوێندنى سورەتى (یس) دەبن ، جا پرسیارەکە ئەمەیە ئایا لەم شەوەدا هیچ عیبادەت و زیکرێک سوننەتە بکرێ؟ تکایە ڕونکردنەوەیەکمان بدەنێ سەبارەت بەشەوى بەرات\nسەبارەت بە شەوی بەرات ( 15ی شه‌عبان) تەنها ئەوەی سەحیحە: خوا سبحانە شەوەكەی لە تاوانی هەمو موسڵمانێك خۆش دەبێت، مه‌گه‌ر كەسێك شیرك بڕیار بدات، یان قسەی لەگەڵ براكەی نەبێت وڕق وكینیەكیان لە ئاست یەكتردا هەبێت.\nیەکەم : نە دوعایەكی تایبەت هەیە به‌م شه‌وه‌وه، هەرچیش هاتووە سەحیح نیە.\nدووەم : نە نوێژێكی تایبەتی هەیە، هەرچیش ئەوترێ زیادەیە؛ وەكو نوێژە سەد ڕكاتیەكە، ونوێژی ئەلفیە ... وهتد.\nتەنانەت نەوەوی ئەڵێ:\n«ئەم نوێژە بیدعەیە ومونكەرێكی خراپە، ئیتر فریو مەخۆ بەوەی لە «قوت القلوب» و«إحیا‌ء علوم الدین»دا، وبەوەی لە حەدیسەكان دا لەو بارەوە هاتوون، چونكە هەموو ئەوانە پوچ وبێ بنەمان، فریویش نەخۆیت بەو پێشەوایانەی حوكمی ئەم نوێژەی لێ گۆڕاوە وڕۆیشتوە چەند لاپەڕەكی نوسیوە لەبارەی سوننەتێتی ئەم نوێژە، چونكە بەڕاستی هەڵەی كردوە!». بڕوانە «المجموع».\nسێیەم : نە شەوەكەشی تایبەت دەكرێت بە شەو نوێژەوە، بەڵێ ئەمەش لە هەندێك لە سەلەفەوە هاتوە، بەڵام لەوە زیاتریان لێوە هاتووە لەسەر نەكردنی، بۆیە عیبرەت بە بەڵگەیە نەك بوونی خیلاف. بڕوانە: «لطائف المعارف» ص263، هه‌روه‌ها بڕوانە: «مجموع الفتاوی» (23/132). بشزانه حەدیسی: «فقوموا لَيْلَها، وصوموا يومَها» سەنەدەكەی بە كەڵك نایەت. بڕوانه: «السلسلة الضعیفة» (2132).\nئیبن ڕەجەب لە «لطائف المعارف»دا ل263 ئەڵێ: «قيام ليلة النصف من شعبان لم يثبت فيه شيء عن النبي صلى الله عليه وسلم ولا عن أصحابه».\nخۆ ئەگەر تایبەتكردنی شەوێ بە شەو نوێژ بە هۆی فەزڵێكەوە دروست بوایە ئەوا شەوی جومعە لە پێشتر بوو. بڕوانه: «التحذیر من البدع» ص15.\nچوارەم : نە ڕۆژەكەشی تایبەت دەكرێت بە ڕۆژوەوە. بڕوانە: «اقتضا‌ء الصراط المستقیم» (1/302). و«الاعتصام» (1/46).\nپێنجەم : هه‌روه‌ها نە ئاخر خێری ونه ئاخر شەڕی بەندەكان لەم شەوەدایە.\nشەشەم : هه‌روه‌ها نە نوسینی مردوانی ئەو ساڵە لەم شەوەدایە. بڕوانه: «أحكام القرآن» (4 /117).\nحەوتەم : نە دروستە ئاهەنگی بە هۆوە بگێڕیت.\nهەشتەم : نە سورەتی یاسین ونه ئیخلاص، خوێندنیان هیچ تایبەتمەندیەكی نیە لەم شەوەدا.\nنۆیەم : خێر بۆ مردوان لەم شەو وڕۆژە دا هیچ تایبەتمەندیەكی نیە.\nدەیەم : نە خێری ئەم شەوەش وەكو خێری «لیلة القدر»ه.\nیانزەیەم : هه‌روه‌ها نە قورئان لەم شەوە دا دابەزیوە.\nدوانزەیەم : نە موسڵمانان كۆ دەبنەوە بۆ عیبادەت كردن كە ئەمەیان زیادەیەكی زیاترە، با لە هەندێك لە پیاوچاكانیشەوە هاتبێت. بەڵام لەوە زیاتریان لێوە هاتووە لەسەر نەكردنی وعیبرەت بە بەڵگەیە نەك خیلاف.\nمامۆستا على خان\nحوکمی دەستهێنان بە قوماشی کەعبەدا چ کاتێک کەسەکان وەسف دەکرێن بەموبتەدیع ؟ چەند ئەحکامێکی کورت تایبەت بەمانگی ڕەجەب چۆنێتی هەڵسوكەوت لەگەڵ بیدعەكاراندا ؟ ئامۆژگاریتان چیە بۆ ئەو کەسانەى کە گوێ لە هەموو کەسێک دەگرن ؟ وە ترسناکی بانگخوازانی گومڕا چیە لەسەر خەڵکی ؟\nسەردان: ٤,٦٦٩ بەش: بیدعە و داهێنراوەکان\nپرسیاری دواترئایا سەیر نەکردنی رەگەزی بەرامبەر تەنها لەسەر پیاوانە یان ئافرەتانیش دەگرێتەوە؟پرسیاری پێشترسزای ئەو کەسە چی یە کەنەزری کردووە بەڵام جێ بە جێى ناکات و کەمتەرخەمی دەکات لەجێ بەجێ کردنیدا ؟


یۆڤانتۆس كۆتایی بە گرێبەستی دی لێخت هێناوە\n7/11/2019 4:05:00 PM 2513 جار خوێندراوەتەوە\nیانەی یۆڤانتۆسی ئیتاڵی سەركەوتو بوە لە بەدەستهێنانی تواناكانی یاریزانی لاوی یانەی ئەیاك ئەمستردام ماتیاس دی لێختی هۆڵەندی.\nرۆژنامەی ئاسی ئیسپانی و تۆڕی میدیاسپۆرتی ئیتاڵی رایانگەیاندوە كە بەرپرسانی یانەی یۆڤانتۆس دواجار رەزامەندی یانەی ئەیاكس ئەمستردامی هۆڵەندیان بەدەستهێناوە لە پێناو گواستنەوەی ماتیاس دی لێختی كاپتنی یانەكە بۆ ریزەكانی یانەی بیانكۆنێری.\nئەو سەرچاوانە باس لەوە دەكەن كە گواستنەوەی ئەو یاریزانە بۆ یانەی یۆڤانتۆس بە گرێبەستێكی 67 ملیۆن یۆرۆی ئەنجامدراوەو هەردو یانەش لەسەر ئەو بڕە پارەییە رێكەوتون، تەنها ئەوەندە ماوە كە گواستنەوەی ئەو یاریزانە بە شێوەیەكی فەرمی لە لایەن یانەی یۆڤانتۆسەوە ڕابگەیەنرێت.\nپێشتر راگەیاندنەكانی ئیتاڵیا باسیان لەوە كردوە كە بە هاتنی دی لێخت بۆ یانەی یۆڤانتۆس ئیدارەی ئەو یانەیە ساڵانە 13 ملیۆن یۆرۆ دەداتە ئەو یاریزانە وەك موچەی ساڵانە. یاریزانەكە و كاربەدەستانی یۆڤانتۆس هەر زو لەسەر مەرجەكانی نێوانیان رێكەوتون و ئەوەی گرێبەستەكەی دواخستوە یانەی ئەیاكس ئەمستردامە كە ئامادە نەبو بە كەمتر لە 75 ملیۆن یۆرۆ دەستبەرداری ئەو یاریزانە بێت.\n#ئەیاكس #یۆڤانتۆس #گواستنەوەی یاریزان\nكریستیانۆ داوای یاریزانێكی چێڵسی دەكات\nیۆڤانتۆس یاریزانێكی ریاڵ مەدریدی دەوێت\nفۆنتێ.. ئەوەی لە رۆناڵدۆم بینیوە لە كەسی دیكەم نەدیوە\nیۆڤانتۆس چاوی لەسەر ئامانجێكی ریاڵ مەدریدە\nكریستیانۆ رۆناڵدۆ.. من شێت نیم\nلێدوانی رۆژنامەوانی ساری و كۆنتی\nئینتەرمیلان و یۆڤانتۆس یاریی لوتكەی كاڵچۆ ئەنجام دەدەن\nساری.. رۆناڵدۆ یاریزانێكی گەورەیە\nمیلان چاوی لە راهێنەرێكی بە ئەزمونە